
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣΔΕΥΤΕΡΟ Αρ.Φύλλου 414 

1 Μαρτίου 2004 


ΑΠΟΦΑΣΕΙ Σ 

Αριθ. 217828 

Έγκριση Κανονισμού Κρατικών Οικονομικών Ενισχύσεων 
του Οργανισμού Ελληνικών Γεωργικών Ασφαλίσεων 
(ΕΛ.Γ.Α.) - Ν.Π.Ι.Δ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) του άρθρου 29Ατου Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚΑ' 137), όπως αυτό προστέθηκε 
με το άρθρο 27 του Ν. 2081/92 (ΦΕΚΑΊ54) και τροποποι¬ 
ήθηκε με το άρθρο 1 παρ. 2α του Ν. 2469/97 (ΦΕΚΑ'38). 

β) του Ν. 1790/88 «Οργάνωση και Λειτουργία Οργανι¬ 
σμού Ελληνικών Γεωργικών Ασφαλίσεων και άλλες διατά¬ 
ξεις», όπως ισχύει σήμερα και ειδικότερα του άρθρου 12 
παρ. γ αυτού (ΦΕΚΑΊ34). 

γ) του Ν. 2945/2001 περί «Προστασίας της Αγροτικής 
Δραστηριότητας "ΗΣΙΟΔΟΣ"» (ΦΕΚΑ' 223). 

δ) του άρθρου 28 § 17 του Ν. 3147/2003 «Ρύθμιση θε¬ 
μάτων αγροτικής γης, επίλυση ζητημάτων αποκαταστα- 
θέντων και αποκαθισταμένων κτηνοτροφών και άλλες 
διατάξεις» (ΦΕΚΑΊ35). 

ε) Του άρθρου 22 παρ. 3 του Ν. 2362/95 «Περί Δημοσί¬ 
ου Λογιστικού ελέγχου των δαπανών του Κράτους και άλ¬ 
λες διατάξεις» (ΦΕΚ Α' 247). 

2. Την 33/29.1.2004 απόφαση του Διοικητικού Συμβου¬ 
λίου του ΕΛ.Γ.Α.. 

3. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του Κρατικού Προϋπο¬ 
λογισμού το ύψος της οποίας δεν μπορεί να προσδιορι- 
σθεί, αποφασίζουμε: 

Εγκρίνουμε τον Κανονισμό Κρατικών Οικονομικών Ενι¬ 
σχύσεων του Οργανισμού Ελληνικών Γεωργικών Ασφαλί¬ 
σεων (ΕΛ.Γ.Α.) - Ν.Π.Ι.Δ., ο οποίος έχει ως ακολούθως: 

ΚΑΝΟΝΙΣΜΟΣ ΚΡΑΤΙΚΩΝ ΟΙΚΟΝΟΜΙΚΩΝ 
ΕΝΙΣΧΥΣΕΩΝ ΤΟΥ ΕΛ.Γ.Α. 

ΠΡΟΟΙΜΙΟ 

Με τον παρόντα Κανονισμό επιδιώκεται οι ενισχύσεις 
των γεωργών, για την επανόρθωση των ζημιών που προ- 
κλήθηκαν στη γεωργική παραγωγή και στα μέσα παρα¬ 


γωγής, από θεομηνίες ή άλλα έκτακτα γεγονότα και δυ¬ 
σμενείς καιρικές συνθήκες, να καταβάλλονται το συντο¬ 
μότερο δυνατό προκειμένου να αποτραπεί ο κίνδυνος 
στρέβλωσης των συνθηκών ανταγωνισμού. 

ΚΕΦΑΛΑΙΟ ΠΡΩΤΟ 

Αντικείμενο Κανονισμού- Εννοιολογικοί Προσδιορι¬ 
σμοί- Είδη ζημιών για την επανόρθωση των οποίων επι¬ 
τρέπεται η καταβολή ενισχύσεων. Όροι και προϋποθέ¬ 
σεις- Εξαιρέσεις- Ειδικές ρυθμίσεις- Καταβολή Κρατικών 
Ενισχύσεων. 

Άρθρο 1 

ΑΝΤΙΚΕΙΜΕΝΟ ΤΟΥ ΚΑΝΟΝΙΣΜΟΥ 

Αντικείμενο του Κανονισμού αυτού είναι οι όροι, οι προ¬ 
ϋποθέσεις, οι περιορισμοί και οι διαδικασίες με τις οποίες 
εγκρίνεται η καταβολή κρατικών ενισχύσεων, προκειμέ¬ 
νου να διασφαλιστούν οι γεωργοί, οι κτηνοτρόφοι και οι 
αλιείς έναντι ζημιών στη γεωργική, κτηνοτροφική και αλι¬ 
ευτική παραγωγή ή στα μέσα παραγωγής, συμπεριλαμ¬ 
βανομένων του εγγείου και παγίου κεφαλαίου, που προ- 
καλούνται από απρόβλεπτα γεγονότα όπως θεομηνίες ή 
άλλα έκτακτα γεγονότα και δυσμενείς καιρικές συνθήκες, 
σε εφαρμογή του άρθρου 28 § 17 α του Ν.3147/2003 και 
σύμφωνα με τις παραγράφους 11.2 και 11.3 των Κοινοτι¬ 
κών Κατευθυντήριων Γραμμών για τις Κρατικές Ενισχύ¬ 
σεις στον τομέα της γεωργίας (2000/0 28/02). 

Άρθρο 2 

ΕΝΝΟΙΟΛΟΓΙΚΟΙ ΠΡΟΣΔΙΟΡΙΣΜΟΙ 

Γιατην εφαρμογή του παρόντος Κανονισμού ισχύουν οι 
παρακάτω εννοιολογικοί προσδιορισμοί: 

1. Ο όρος «θεομηνία» περιλαμβάνει τους σεισμούς, τις 
χιονοστιβάδες, τις κατολισθήσεις και τις πλημμύρες. 

• Σεισμός, τέτοιας έντασης που αντικειμενικά μπορεί 
να επιφέρει ζημιές στα μέσα παραγωγής. 

• Κατολισθήσεις, όπου μάζες εδαφών μετακινούνται ή 
αποσπώνται, κυρίως λόγω έντονων βροχοπτώσεων ή χιο¬ 
νοπτώσεων, σεισμών, κ.λπ., καταστρέφοντας την επιφά¬ 
νεια και παρασύροντας τα μέσα παραγωγής ή δημιουρ¬ 
γώντας ανυπέρβλητα εμπόδια στην ανθρώπινη δραστη¬ 
ριότητα, εφόσον η ζημιά δεν οφείλεται στην επίδραση 
ανθρώπινου παράγοντα. 

• Διαβρώσεις, περιλαμβάνει τόσο την απόσπαση από 
το γήινο φλοιό εδάφους και θραυσμάτων από πετρώμα- 

τα, όσο και τη μεταφορά του υλικού αυτού από φυσικούς 
παράγοντες σε κάποια απόσταση από το σημείο απ’ όπου 
έγινε η απόσπασή του, κυρίως λόγω έντονων βροχοπτώ¬ 
σεων και οι οποίες γίνονται άμεσα αντιληπτές. 

• Πλημμύρες, η υπερχείλιση λίμνης, ποταμού, κ.λπ. και 
η έξοδος των υδάτων σε χερσαία ζώνη προκαλώντας κα¬ 
ταστροφές στην παραγωγή ή στα μέσα παραγωγής. 

2. Ο όρος «έκτακτα γεγονότα» περιλαμβάνει τον πόλε¬ 
μο, τις εσωτερικές ταραχές ή τις απεργίες, και με ορισμέ¬ 
νες επιφυλάξεις και ανάλογα με την έκτασή τους, μείζονα 
πυρηνικά ή βιομηχανικά ατυχήματα και πυρκαγιές, οι 
οποίες έχουν ως αποτέλεσμα εκτεταμένες απώλειες. 

• Πυρκαγιές, νοούνται οι ζημιές που προκαλούνται από 
φωτιά, σε μεγάλη έκταση, οι οποίες οφείλονται στο συν¬ 
δυασμό ξηροθερμικών συνθηκών (υψηλών θερμοκρα¬ 
σιών και ξηρής ατμόσφαιρας), έντασης ανέμου, κλπ. και 
αποδεδειγμένα δεν οφείλονται σε εμπρησμό (από πρόθε¬ 
ση ή αμέλεια). Ειδικά για την πυρκαγιά η αρμόδια Περι¬ 
φερειακή Επιτροπή θα τεκμηριώνει ότι η συγκεκριμένη 
ζημιά έχει σοβαρές επιπτώσεις στην οικονομική δραστη¬ 
ριότητα της περιοχής. 

3.0 όρος «δυσμενείς καιρικές συνθήκες» περιλαμβάνει 
ζημιές που οφείλονται: 

α) σε φαινόμενα πέρα από τα συνήθη ή σε διακυμάνσεις 
της έντασης ενός φυσικού παράγοντα, όπως: 

• Παγετός ή και πάχνη 

• Χαλάζι 

• Ανεμοθύελλα 

• Υπερβολικές βροχοπτώσεις, τόσο σε ένταση όσο και 
σε διάρκεια, καθώς και περιπτώσεις συνεχόμενων βροχο¬ 
πτώσεων εντός εποχής 

• Υψηλές θερμοκρασίες, τόσο σε ένταση όσο και σε 
σχέση με τα δεδομένα της χρονικής περιόδου 

• Διακυμάνσεις θερμοκρασίας (μεγάλη διαφορά θερ¬ 
μοκρασίας ημέρας - νύκτας, κ.λπ.) 

• Χιονοπτώσεις, πτώση χιονιού μεγάλης έντασης ή 
διάρκειας 

• Ξηρασία, έλλειψη επαρκών βροχοπτώσεων για παρα- 
τεταμένη χρονική περίοδο 

β) σε συνδυασμό δυσμενών συνθηκών, που από μόνες 
τους μπορεί να μην είναι δυσμενείς, όμως το αποτέλεσμα 
του συνδυασμού τους να είναι ζημιογόνο εφόσον το επί¬ 
πεδο ζημιών φθάνει ένα κατώτατο όριο, το οποίο καθορί¬ 
ζεται σε 20% της κανονικής παραγωγής στις ορεινές και 
μειονεκτικές περιοχές και σε 30% στις λοιπές περιοχές. 

4. Στον όρο «γεωργική εκμετάλλευση» περιλαμβάνο¬ 
νται οι γεωργικές, κτηνοτροφικές και αλιευτικές εκμεταλ¬ 
λεύσεις, και στον όρο «γεωργική παραγωγή» περιλαμβά¬ 
νονται η φυτική, ζωική και αλιευτική παραγωγή. 

Ειδικότερα ως «αλιευτική παραγωγή» νοείται η παρα¬ 
γωγή που προέρχεται από την εκμετάλλευση εσωτερικών 
υδάτων, λιμνοθαλασσών και διβαριών/ ιχθυοτροφείων. 

5. Ο όρος «ζημιά» αναφέρεται στη γεωργική, ζωική και 
αλιευτική παραγωγή ή στα μέσα παραγωγής, όταν πλήτ¬ 
τονται από απρόβλεπτα γεγονότα όπως θεομηνίες, δυ¬ 
σμενείς καιρικές συνθήκες ή άλλα έκτακτα γεγονότα. Οι 
έμμεσες ζημιές π.χ. επιπλέον έξοδα, διαφυγόν κέρδος, 
κλπ. δεν θεωρούνται ζημιές που μπορούν να ενισχυθούν. 

6. «Ασφαλιστική Ενημερότητα»: Έγγραφο, οποιουδή- 
ποτε ασφαλιστικού φορέα, σύμφωνα με το οποίο ο δηλών 
έχει ασφαλίσει στοιχεία της εκμετάλλευσής του σε ασφα¬ 
λιστικό φορέα για τουλάχιστον έναν (1) από τους ασφαλί- 
σιμους κινδύνους. 


7. Ειδικά όσον αφορά την αλιευτική δραστηριότητα: 

- Ο όρος «ακτογραμμή» αναφέρεται στο φυσικό όριο 
διαχωρισμού θαλάσσης, ξηράς και αέρος. 

- Ο όρος «διβάρι» ή «ιχθυοτροφείο» αναφέρεται στις πα¬ 
ραδοσιακές αυτόνομες ιχθυοσυλληπτικές εγκαταστά¬ 
σεις που λειτουργούν στη λιμνοθάλασσα Μεσολογγίου- 
Αιτωλικού και κάθε παρόμοια εγκατάσταση. 

- Ο όρος «λιμνοθάλασσα» αναφέρεται σε μια φυσική ή 
τεχνητή, υφάλμυρη, αλμυρή ή υπεραλμυρή υδάτινη έκτα¬ 
ση συνδεδεμένη γεωγραφικά με την ακτογραμμή από την 
πλευρά της ξηράς και η οποία διατηρεί αμφίδρομη ανταλ¬ 
λαγή νερού με την ανοικτή θάλασσα μέσω φυσικών ή τε¬ 
χνητών στομίων. 

- Ο όρος «εσωτερικά ύδατα» ή «εσωτερικά νερά» αφορά 
τα φυσικά ή τεχνητά (λίμνες ποτάμια, κανάλια, ποταμο-χεί- 
μαρροι, υδατοδεξαμενές) υδάτινα συστήματα γλυκού νε¬ 
ρού και περιλαμβάνει όλες τις αλιευτικές και υδατοκαλ- 
λιεργητικές δραστηριότητες που τα εκμεταλλεύονται. 

- Ο όρος «γόνος» αφορά νεαρά άτομα ιχθύων (μεγέ¬ 
θους 2-20 γραμμαρίων) ή άλλων οργανισμών (ηλικίας 50- 
60 ημερών) τα οποία είναι είτε φυσικής προέλευσης είτε 
η προμήθεια τους γίνεται από ιδιωτικό ή κρατικό εκκολα- 
πτήριο (ιχθυογεννητικός σταθμός). 

Για την τεκμηρίωση των ενισχύσεων, σύμφωνα με τους 
προαναφερόμενους ορισμούς, είναι απαραίτητη η συλ¬ 
λογή διαφόρων δεδομένων, κατά περίπτωση, όπως για 
παράδειγμα ανάλογα μετεωρολογικά στοιχεία, επιστημο¬ 
νική τεκμηρίωση, φωτογραφικό υλικό, κλπ. 

Άρθρο 3 

ΕΙΔΗ ΖΗΜΙΩΝ ΓΙΑ ΤΗΝ ΕΠΑΝΟΡΘΩΣΗ ΤΩΝ ΟΠΟΙΩΝ 
ΕΠΙΤΡΕΠΕΤΑΙ Η ΚΑΤΑΒΟΛΗ ΕΝΙΣΧΥΣΕΩΝ 
- ΟΡΟΙ ΚΑΙ ΠΡΟΫΠΟΘΕΣΕΙΣ - 

Οι κρατικές ενισχύσεις διακρίνονται σε δύο κατηγορίες, 
ήτοι: 

Α') ενισχύσεις για 

- ανασύσταση φυτικού κεφαλαίου 

- αντικατάσταση ζωικού κεφαλαίου 

- αποκατάσταση ζημιών παγίου κεφαλαίου 

Οι κρατικές αυτές ενισχύσεις καταβάλλονται εφάπαξ 
και εφόσον έχει διαπιστωθεί και βεβαιωθεί η αποκατά¬ 
σταση, σύμφωνα μετά άρθρα του παρόντος Κανονισμού. 

Β') ενισχύσεις για 

- απώλεια εισοδήματος λόγω ανασύστασης φυτικού κε¬ 
φαλαίου (συμπληρωματική ενίσχυση) 

- απώλεια παραγωγής (φυτική, κτηνοτροφική, αλιευτική) 

- καταστροφή αποθηκευμένων γεωργικών προϊόντων - 
ζωοτροφών 

Για λόγους υπεραντιστάθμισης αυτές οι κρατικές ενι¬ 
σχύσεις καταβάλλονται σε δόσεις, κατά περίπτωση, ανά¬ 
λογα με το αντικείμενο. 

Επιτρέπεται στις εξής περιπτώσεις και μόνο η καταβο¬ 
λή ενισχύσεων για επανόρθωση ζημιών στη γεωργική πα¬ 
ραγωγή ή στα μέσα παραγωγής, συμπεριλαμβανομένων 
των αποθηκευμένων προϊόντων, του παγίου και εγγείου 
κεφαλαίου: 

Α. σε όσους δικαιούχους είναι κάτοχοι ασφαλιστικής 
ενημερότητας για τα στοιχεία της συγκεκριμένης εκμε¬ 
τάλλευσης τη δεδομένη χρονική περίοδο 

Β. όταν οι ζημιές προκαλούνται από αίτια μη ασφαλίσι- 
μα, που οφείλονται σε: 

1. Θεομηνίες - Έκτακτα Γεγονότα - Δυσμενείς καιρικές 
συνθήκες 

Βασική προϋπόθεση για την καταβολή των ενισχύσεων 
είναι το επίπεδο των ζημιών, που οφείλονται στα ανωτέρω 
αίτια, να ξεπερνά το 20% της κανονικής παραγωγής στις 
ορεινές και μειονεκτικές περιοχές και το 30% στις λοιπές 
περιοχές, του συνόλου της παραγωγής των ομοειδών 
καλλιεργειών του παραγωγού. 

Ειδικότερα: 

α. Όταν η ζημιά επέρχεται σε ετήσιες καλλιέργειες, το 
σχετικό κατώτατο όριο απωλειών, ήτοι 20% ή 30%, πρέπει 
να καθορίζεται με βάση τη μέση παραγωγή της συγκεκρι¬ 
μένης καλλιέργειας κατά το εν λόγω έτος, σε σύγκριση με 
τη μέση παραγωγή ενός φυσιολογικού έτους. Καταρχάς, 
η μέση παραγωγή ενός φυσιολογικού έτους πρέπει να 
υπολογίζεται με αναφορά στη μέση παραγωγή των προη¬ 
γούμενων τριών ετών, αποκλεισμένου κάθε έτους για το 
οποίο ήταν καταβλητέα αποζημίωση ή ενίσχυση συνεπεία 
άλλων δυσμενών καιρικών συνθηκών. 

Αποδεκτές είναι εναλλακτικές μέθοδοι υπολογισμού 
της κανονικής παραγωγής, συμπεριλαμβανομένων των 
περιφερειακών τιμών αναφοράς, εφόσον οι τιμές αυτές 
είναι αντιπροσωπευτικές και δεν βασίζονται σε αφύσικα 
υψηλές αποδόσεις. Αφού καθοριστεί το μέγεθος των 
απωλειών παραγωγής, πρέπει να υπολογίζεται το ποσό 
της καταβλητέας ενίσχυσης. Για να αποφεύγεται η υπε- 
ραντιστάθμιση, το ποσό της καταβλητέας ενίσχυσης δεν 
πρέπει να υπερβαίνει τη διαφορά μεταξύ της Ακαθάρι¬ 
στης Προσόδου κατά το έτος επέλευσης του γεγονότος 
από τη Μέση Ακαθάριστη Πρόσοδο κατά τη φυσιολογική 
περίοδο. Το ποσό της ενίσχυσης θα πρέπει επίσης να μει¬ 
ώνεται κατά το ποσό των όποιων καταβολών απευθείας 
ενισχύσεων. 

β. Κατά γενικό κανόνα ο υπολογισμός των απωλειών 
πρέπει να γίνεται σε επίπεδο μεμονωμένης εκμετάλλευ¬ 
σης. Αυτό ισχύει ιδιαίτερα όταν η ενίσχυση καταβάλλεται 
για την αντιστάθμιση των ζημιών, που προκλήθηκαν από 
γεγονότα τοπικής εμβέλειας. Εντούτοις, στην περίπτωση 
που οι δυσμενείς καιρικές συνθήκες έπληξαν μια ευρύτε¬ 
ρη περιοχή με τον ίδιο τρόπο, είναι δυνατόν να βασίζονται 
οι καταβολές της ενίσχυσης στις μέσες απώλειες, υπό τον 
όρο ότι αυτές είναι αντιπροσωπευτικές και δεν θα οδη¬ 
γούν σε υπεραποζημίωση των δικαιούχων. 

γ. Οι χορηγούμενες ενισχύσεις για ζημιές σε πάγιο κε¬ 
φάλαιο (για παράδειγμα ζημιές σε θερμοκήπια από υπερ¬ 
βολική χιονόπτωση) θα γίνονται δεκτές σε ποσοστό μέχρι 
και 70% του πραγματικού κόστους, και εφόσον η ζημιά 
υπερβαίνει το 10%. 

δ. Στην περίπτωση ζημιών στα μέσα παραγωγής, οι επι¬ 
πτώσεις των οποίων γίνονται αισθητές στη διάρκεια πε¬ 
ρισσοτέρων ετών, (για παράδειγμα η μερική καταστροφή 
δενδροκαλλιεργειών από παγετό), για την πρώτη συγκο¬ 
μιδή μετά την επέλευση του δυσμενούς γεγονότος, η πο¬ 
σοστιαία πραγματική απώλεια σε σύγκριση με ένα φυσιο¬ 
λογικό έτος, προσδιοριζόμενο σύμφωνα μετις αρχές που 
εκτίθενται στις προηγούμενες παραγράφους, πρέπει να 
υπερβαίνει το 10% και η ποσοστιαία πραγματική απώλεια, 
πολλαπλασιαζόμενη επί τον αριθμό των ετών κατά τα 
οποία σημειώθηκε απώλεια παραγωγής, πρέπει να υπερ¬ 
βαίνει το 20% στις ορεινές και μειονεκτικές και το 30% 
στις λοιπές περιοχές. 

ε. Γ ια να αποφεύγεται η υπεραποζημίωση, από το ποσό 
των ενισχύσεων που καταβάλλονται πρέπει να αφαιρείται 
κάθε ποσό που λαμβάνεται βάσει προγραμμάτων ασφά¬ 
λισης. 


Επιπλέον, τα συνήθη έξοδα, τα οποία απέφυγε ο γεωρ¬ 
γός (για παράδειγμα λόγω της μη συγκομιδής των καλ¬ 
λιεργειών), πρέπει επίσης να λαμβάνονται υπόψη. 

στ. Οι αρχές που προαναφέρθηκαν, θα εφαρμόζονται 
κατ’ αναλογία και στην περίπτωση ενισχύσεων για απώ¬ 
λειες στο Ζωικό και Αλιευτικό Κεφάλαιο. 

2. Ασθένειες - Προσβολές: 

Στις περιπτώσεις, που αποδεδειγμένα οι ασθένειες ζω¬ 
ικών οργανισμών ή οι προσβολές φυτών προκαλούνται 
από δυσμενείς καιρικές συνθήκες ή έκτακτα γεγονότα, 
που δεν μπορούν να αντιμετωπισθούν με τα μέσα που η 
επιστήμη θέτει στην υπηρεσία του ανθρώπου ή που τη δε¬ 
δομένη στιγμή δεν είναι διαθέσιμα (π.χ. ακριδοπληξία, βα- 
κτηριακό κάψιμο, σαρκοσπορίδιο, κλπ.) θα ισχύουν όσα 
αναφέρονται στην παράγραφο 1 του παρόντος άρθρου. 

Άρθρο 4 
ΕΞΑΙΡΕΣΕΙΣ 

I. ΓΕΝΙΚΟΙ ΠΕΡΙΟΡΙΣΜΟΙ 

Δεν καταβάλλονται ενισχύσεις: 

1. Για ζημιές σε γεωργοκτηνοτροφικές και αλιευτικές 
εκμεταλλεύσεις εφόσον οι ζημιές οφείλονται σε αμέλεια, 
υπαιτιότητα ή παράλειψη του αιτούντος ή τρίτου. 

2. Για ζημιές σε γεωργοκτηνοτροφικές εκμεταλλεύσεις 
που αναπτύσσουν τη δραστηριότητά τους εκτός εποχής 
ή σε ακατάλληλες ζώνες είτε λόγω κλίματος είτε λόγω φύ- 
σεως του εδάφους. 

Στην εξαίρεση δεν υπόκεινται οι δραστηριότητες που 
αναπτύσσονται σε ελεγχόμενο περιβάλλον. 

3. Για ζημιές κατά το ποσοστό που προέκυψαν, διευ- 
ρύνθηκαν ή επεκτάθηκαν, επειδή οι πληγέντες δεν έλα¬ 
βαν έγκαιρα τα κατάλληλα μέτρα για την πρόληψη, τον 
περιορισμό ή την αποκατάσταση των ζημιών αυτών. 

4. Για ζημιές σε γεωργοκτηνοτροφικές και αλιευτικές 
εκμεταλλεύσεις που αναπτύσσονται κατά παράβαση των 
Νόμων και των Υπουργικών Αποφάσεων. 

5. Γ ια ζημιές από πλημμύρα σε κτηνοτροφικές ή αλιευ¬ 
τικές εκμεταλλεύσεις, που οι μόνιμες ή προσωρινές εγκα¬ 
ταστάσεις τους καταλαμβάνουν εκτάσεις μέσα στην πε¬ 
ρίμετρο της ανώτατης στάθμης των φυσικών ή τεχνητών 
ρευμάτων ή άλλων όγκων γλυκού νερού, οι οποίες απο¬ 
καλύπτονται κατά τη διακύμανση της στάθμης του νερού 
καθώς επίσης και εκτάσεις, που σύμφωνα με την ισχύου- 
σα νομοθεσία χαρακτηρίζονται σαν «ζώνες έργων». 

6. Για ζημιές σε εκμεταλλεύσεις που έχουν εγκαταλειφθεί 
ή δεν έχουν το χαρακτήρα συστηματικής εκμετάλλευσης. 

7. Μεμονωμένα αιτήματα για ζημιές από θεομηνίες και 
δυσμενείς καιρικές συνθήκες ή έκτακτα γεγονότα δεν θα 
αποτελούν αντικείμενο εκτίμησης και κατά συνέπεια δεν 
θα τυγχάνουν κρατικών ενισχύσεων, εφόσον δεν συνο¬ 
δεύονται από επίσημα έγγραφα που πιστοποιούντο αίτιο 
της ζημιάς (έγγραφα Πυροσβεστικής Υπηρεσίας, μετεω¬ 
ρολογικά δεδομένα περιοχής, κλπ. υλικό), το μέγεθος και 
την έκτασή της 

8. Στους κατόχους γεωργοκτηνοτροφικών και αλιευτι¬ 
κών εκμεταλλεύσεων, οι οποίοι δεν έχουν ασφαλίσει τα 
κύρια στοιχεία της εκμετάλλευσής τους σε ασφαλιστικό 
φορέα για τουλάχιστον έναν (1) από τους ασφαλίσιμους 
κινδύνους (ασφαλιστική ενημερότητα για το προηγούμε¬ 
νο της ζημιάς έτος). 

9. Στους δικαιούχους που είναι ενταγμένοι σε άλλο πρό¬ 
γραμμα ενισχύσεων για τη ζημιωθείσα παραγωγή ήτα ζη- 
μιωθέντα μέσα 

10. α. Για ζημιές οι οποίες καλύπτονται μερικά ή ολικά 
από ασφαλιστικά προγράμματα των νομικών προσώπων 
που παρέχουν υπηρεσίες προστασίας της αγροτικής 
δραστηριότητας, στο πλαίσιο του Εθνικού Συστήματος 
Προστασίας Αγροτικής Δραστηριότητας ΗΣΙΟΔΟΣ και 
προσφέρονται στα πλαίσια του ίδιου συστήματος. 

β. Ο Υπουργός Γεωργίας μπορεί σε εξαιρετικές περι¬ 
πτώσεις, με απόφασή του που θα αφορά σε συγκεκριμέ¬ 
νους κινδύνους και ασφαλιστικά αντικείμενα, να αναστεί- 
λει την ισχύ της προηγούμενης εξαίρεσης, για μεταβατι¬ 
κή περίοδο μέχρι 3 ετών από την έναρξη εφαρμογής 
τέτοιων ασφαλιστικών προγραμμάτων. 

γ. Οι ενισχύσεις που θα χορηγούνται λόγω της παραπά¬ 
νω αναστολής, δεν θα μπορεί να είναι μεγαλύτερες του 
50% της αποζημίωσης που θα εδικαιούτο ο παραγωγός, 
αν ήταν ασφαλισμένος σε ένα από τα προαναφερθέντα 
ασφαλιστικά προγράμματα. 

11. Σε περίπτωση υποβολής ψευδών δηλώσεων, που 
αφορούν σημαντικά στοιχεία της εκμετάλλευσης και εν¬ 
δεικτικά ιδιοκτησιακό καθεστώς, έκταση καλλιέργειας, 
υπόδειξη άλλης εκμετάλλευσης, κλπ. 

II. ΕΙΔΙΚΟΙ ΠΕΡΙΟΡΙΣΜΟΙ 
Α. ΦΥΤΙΚΟ ΚΕΦΑΛΑΙΟ - ΦΥΤΙΚΗ ΠΑΡΑΓΩΓΗ 

Δεν καταβάλλονται κρατικές ενισχύσεις: 

1. Για ζημιές σε δασικά δένδρα και φυτώρια αυτών, κα¬ 
θώς και σε δασικά προϊόντα (ξυλεία, ξυλοκάρβουνα, κα), 
πλην της παραγωγής της καστανιάς και καρυδιάς, με 
εξαίρεση τις ζημιές που οφείλονται σε πυρκαγιά. 

2. Για ζημιές στο φυτικό κεφάλαιο ή τη φυτική παραγω¬ 
γή των γεωργικών εκμεταλλεύσεων: 

α. Εφόσον ο αριθμός των κατεχομένων κατ’ είδος δέν¬ 
δρων είναι μικρότερος των 20. 

Σε περιπτώσεις θαμνοειδών ή δενδρωδών καλλιεργει¬ 
ών που φυτεύονται κατά «φωλιές» ή «θέσεις», για την 
εφαρμογή της διάταξης αυτής λαμβάνεται υπόψη ο αριθ¬ 
μός των «φωλιών» ή των «θέσεων». 

β. Εφόσον οι στρεμματικές πολυετείς καλλιέργειες 
(αμπέλια, ακτινίδια κλπ) καταλαμβάνουν έκταση μικρότε¬ 
ρη του ενός (1) στρέμματος κατά αυτοτελές αγροτεμά¬ 
χιο. 

γ. Εφόσον οι καλλιέργειες κηπευτικών ή ανθοκομικών 
καταλαμβάνουν έκταση μικρότερη του μισού (0,5) στρέμ¬ 
ματος κατά αυτοτελές αγροτεμάχιο. 

Προκειμένου περί καλλιεργειών κηπευτικών ή ανθοκο¬ 
μικών υπό υψηλή κάλυψη, η έκταση ορίζεται σε 200 τ.μ. 
κατά αυτοτελές αγροτεμάχιο. 

δ. Εφόσον οι καλλιέργειες καλλωπιστικών δένδρων και 
θάμνων δεν περιλαμβάνουν 100 τουλάχιστον ομοειδή φυ¬ 
τά κατ’ αυτοτελές αγροτεμάχιο. 

ε. Εφόσον οι καλλιέργειες γλαστρικών φυτών δεν περι¬ 
λαμβάνουν 500 ομοειδή φυτά κατά παραγωγική μονάδα. 

στ. Εάν οι καλλιέργειες φυτωρίων δεν περιλαμβάνουν 
500 ομοειδή φυτά κατ’ αυτοτελές αγροτεμάχιο. 

ζ. Γ ια τα ανθοκομικά φυτά και τα καλλωπιστικά δένδρα 
ή θάμνους, που οι εκμεταλλεύσεις προμηθεύτηκαν προς 
εμπορία. 

Για τις ορεινές και μειονεκτικές περιοχές, καθώς και τα 
νησιά του Αιγαίου, τα προαναφερόμενα όρια ορίζονται 
στοήμισυ. 

3. Γ ια ζημιές στο φυτικό κεφάλαιο ή τη φυτική παραγω¬ 
γή καλλιεργειών, που αναπτύσσονται σε ελεγχόμενο πε¬ 
ριβάλλον, όταν δεν πληρούνται οι προδιαγραφές κατα¬ 


σκευής ή όταν δεν τηρούνται οι όροι και οι προϋποθέσεις 
ορθής λειτουργίας. 

4. Γ ια τις ζημιές από πλημμύρα ισχύουν όσα αναφέρο- 
νται στους Γενικούς Περιορισμούς (14 του παρόντος άρ¬ 
θρου). 

5. Για ζημιές που συμβαίνουν στη Φυτική Παραγωγή με¬ 
τά τη λήξη της καλλιεργητικής περιόδου, εκτός εάν αφο¬ 
ρά προϊόντα που η καλλιεργητική τεχνική τους προβλέπει 
την παραμονή τους σε ειδικούς χώρους και πέραν της πε¬ 
ριόδου αυτής, πχ. σταφίδα, σύκα, κλπ. 

6. Σε προϊόντα που σκοπό έχουν την εμπορία. 

Β. ΖΩΙΚΟ ΚΑΙ ΑΛΙΕΥΤΙΚΟ ΚΕΦΑΛΑΙΟ - 
ΖΩΙΚΗ ΚΑΙ ΑΛΙΕΥΤΙΚΗ ΠΑΡΑΓΩΓΗ 

Δεν καταβάλλονται κρατικές ενισχύσεις: 

1. Για ζημιές, από πυρκαγιά, μεμονωμένης εκμετάλλευ¬ 
σης, που οφείλεται αποδεδειγμένα σε εμπρησμό (πρόθε¬ 
ση ή αμέλεια) ή σε άγνωστη αιτία. 

2. Γ ιαζημιέςτου Ζωικού και Αλιευτικού Κεφαλαίου ή της 
Ζωικής και Αλιευτικής παραγωγής από χιόνι και ανεμο¬ 
θύελλα, που οφείλονται σε καταστροφή των κτιριακών 
εγκαταστάσεων ή βλάβη του μηχανολογικού εξοπλισμού, 
όταν δεν πληρούνται οι όροι και κανόνες κατασκευής και 
οι προϋποθέσεις ορθής λειτουργίας. 

3. Γ ια ζημιές του ζωικού κεφαλαίου ή της ζωικής παρα¬ 
γωγής από δυσμενείς καιρικές συνθήκες, εφόσον οι εκ¬ 
μεταλλεύσεις αναπτύσσουντη δραστηριότητάτους μόνι¬ 
μα ή προσωρινά (μετακινούμενοι κτηνοτρόφοι - μελισσο- 
τρόφοι) σε ακατάλληλη κλιματική ζώνη. 

Στην εξαίρεση δεν υπόκεινται οι εκτροφές που ανα¬ 
πτύσσονται σε ελεγχόμενο περιβάλλον εφόσον όμως τη¬ 
ρούνται οι όροι και προϋποθέσεις ορθής λειτουργίας των 
μηχανισμών, που είναι αναγκαίοι για τη ρύθμιση των συν¬ 
θηκών του περιβάλλοντος (θέρμανση, αερισμός, φωτι¬ 
σμός κτλ). 

4. Γ ια ζημιές σε κτηνοτροφικές και αλιευτικές εκμεταλ¬ 
λεύσεις, στις οποίες δεν τηρούνται οι όροι εκτροφής και 
εκμετάλλευσης του Ζωικού και Αλιευτικού Κεφαλαίου. 

5. Για ζημιές του ζωικού κεφαλαίου ή της ζωικής παρα¬ 
γωγής 

• εάν ο αριθμός των εκτρεφομένων κατά είδος ζώων εί¬ 
ναι μικρότερος της μίας (1) Ζωικής Μονάδος ανά εκμε¬ 
τάλλευση και ειδικότερα απαιτείται να έχει πάνω από: 1 
βοοειδές μεγαλύτερο των 2 ετών ή 1 μόνοπλο ή 7 αιγο¬ 
πρόβατα μεγαλύτερα του 1 έτους ή 3 χοιρομητέρες ή 3 
παχυνόμενοι χοίροι Ζώντος Βάρους μεγαλύτερου των 50 
κιλών ή 10 πλαισιοκυψέλες με σμήνος ή 80 κονίκλους ή 
200 πτηνά ή 3 στρουθοκαμήλους, 

• και εφόσον το ύψος της ζημιάς δεν υπερβαίνει την μι- 
σή (1/2) Ζωική Μονάδα κατά είδος ή τα πέντε (5) μελισσο- 
σμήνη (προκειμένου περί μελισσοσμηνών), ανά εκμετάλ¬ 
λευση. 

6. Για ζημιές του Ζωικού Κεφαλαίου ή της ζωικής παρα- 
γωγήςτων εκμεταλλεύσεων που διατηρούν ζώα, τα οποία 
έχουν ηλικία μεγαλύτερη της παραδεκτά παραγωγικής 
ζωής και συγκεκριμένα: 

α. Θήλεα βοοειδή άνω των 13 ετών, β. Άρρενα βοοειδή 
άνω των 6 ετών, γ. Μόνοπλα άνω των 20 ετών, δ. Αιγο¬ 
πρόβατα άνω των 6 ετών, ε. Χοιρομητέρες άνω των 4 
ετών, στ. Κάπρο άνω των 5 ετών, ζ. Πτηνά: άνω των ορίων 
της ωφέλιμης οικονομικά παραγωγικής ζωής (συνήθη 
όρια εκτροφών) αναλόγως είδους, φυλής, παραγωγικής 
κατεύθυνσης κτλ. 

7. Για ζημιές της Αλιευτικής παραγωγής, εφόσον η ετή¬ 
σια συνολική παραγωγή είναι μικρότερη των δύο (2) τό¬ 
νων ή εάν δεν υπάρχουν στοιχεία τριετίας (παραγωγής/τι- 
μών). 

8. Για ζημιές που προκαλούνται στο γόνο. 

9. Σε όσες εκμεταλλεύσεις δεν διαθέτουν στοιχεία πα¬ 
ραγωγής και οικονομικά στοιχεία των προηγούμενων 
ετών π.χ. ιχθυοτροφεία, σαλιγκαροτροφεία, εκτροφεία 
θηραμάτων, κλπ. 

Γ. ΠΑΓΙΟ ΚΕΦΑΛΑΙΟ - ΜΗΧΑΝΟΛΟΓΙΚΟΣ ΕΞΟΠΛΙΣΜΟΣ 

Δεν καταβάλλονται κρατικές ενισχύσεις: 

1. Για ζημιές σε κτιριακές εγκαταστάσεις ή μηχανολογι¬ 
κό εξοπλισμό γεωργοκτηνοτροφικών και αλιευτικών εκ¬ 
μεταλλεύσεων όταν δεν πληρούνται οι στοιχειώδεις κα¬ 
νόνες κατασκευής και ορθής λειτουργίας. 

2. Γ ια ζημιές σε κτιριακές εγκαταστάσεις ή μηχανολογι¬ 
κό εξοπλισμό γεωργοκτηνοτροφικών και αλιευτικών εκ¬ 
μεταλλεύσεων, οικονομικά ή λειτουργικά απαξιωμένων. 

3. Για ζημιές παγίου κεφαλαίου ή μηχανημάτων - μηχα¬ 
νολογικού εξοπλισμού, που προκλήθηκανή επεκτάθηκαν 
επειδή δεν ελήφθησαν όλα τα αναγκαία μέτρα για την 
πρόληψη ή τον περιορισμό της ζημιάς. 

4. Γ ια τις περιπτώσεις ζημιών από πλημμύρα ισχύουν 
όσα έχουν αναφερθεί στις περιπτώσεις 14 και II Β, 1 του 
παρόντος άρθρου. 

5. Για τις εγκαταστάσεις και τον εξοπλισμό που χρησι¬ 
μοποιείται για μεταποίηση - εμπορία γεωργικών προϊό¬ 
ντων (εμπορική δραστηριότητα) πχ. οινοποιία, ελαιουρ- 
γία, κλπ. 

6. Γ ια ζημιές στον εξοπλισμό και ειδικότερα στα αναλώ¬ 
σιμα υλικά π.χ. νάιλον κάλυψης θερμοκηπίων, ελαιόπανα, 
σωληνώσεις από λάστιχο κ.λπ. εκτός εαν αποδεικνύεται 
ότι τα αναφερόμενα υλικά έχουν αγορασθεί το έτος της 
ζημιάς. 

Δ. ΕΓΓΕΙΟ ΚΕΦΑΛΑΙΟ 

Δεν καταβάλλονται ενισχύσεις για ζημιές που προέρχο¬ 
νται από κατολισθήσεις, άμεσες διαβρώσεις, πλημμύρες, 
σεισμό, κλπ., στις περιπτώσεις όπου αποδεδειγμένα 
εσκεμμένες ενέργειες του ανθρώπινου παράγοντα οδή¬ 
γησαν στην καταστροφή του καλύμματος του εδάφους 
και στη γενικότερη διατάραξη της ισορροπίας. 

Άρθρο 5 

ΚΑΤΑΒΟΛΗ ΚΡΑΤΙΚΩΝ ΕΝΙΣΧΥΣΕΩΝ 

1. Οι οικονομικές ενισχύσεις καταβάλλονται το συντο¬ 
μότερο δυνατό από την επέλευση του ζημιογόνου γεγο¬ 
νότος, προκειμένου να μην προκύπτουν τα ίδια οικονομι¬ 
κά αποτελέσματα με τις ενισχύσεις λειτουργίας. 

2. Η καταβολή των παραπάνω κρατικών ενισχύσεων 
εποπτεύεται από αρμόδιο όργανο του Υπουργείου Γεωρ- 
γίας ή της ΕΕ. 

ΚΕΦΑΛΑΙΟ ΔΕΥΤΕΡΟ 

Διαδικασία Αναγνώρισης της Ζημιάς 

εξαιτίας Θεομηνιών, Εκτάκτων Γεγονότων και Δυσμε¬ 
νών Καιρικών Συνθηκών 

(Όργανα και Διαδικασίες Χορήγησης Οικονομικών Ενι¬ 
σχύσεων) 

Άρθρο 6 

ΑΡΜΟΔΙΑ ΟΡΓΑΝΑ ΤΟΠΙΚΗΣ ΑΥΤΟΔΙΟΙΚΗΣΗΣ 

Αρμόδιοι σε κάθε Δήμο ή Κοινότητα για τη διεξαγωγή 


της όλης διαδικασίας, που αφορά στις κρατικές ενισχύ¬ 
σεις, των καλυπτόμενων από την παρούσα διαδικασία ζη¬ 
μιών, της Φυτικής, Ζωικής και Αλιευτικής Παραγωγής και 
του Φυτικού, Ζωικού, Αλιευτικού και Παγίου Κεφαλαίου, 
είναι τα όργανα (Ανταποκριτές) που προτείνονται από το 
Δήμαρχο ή τον Πρόεδρο της Κοινότητας, και εγκρίνονται 
από το Φορέα Ανάθεσης. Τα παραπάνω όργανα ασκούν 
τα καθήκοντά τους σύμφωνα με όσα καθορίζονται από 
τον κανονισμό αυτό και τις σχετικές εγκυκλίους, οδηγίες 
και εντολές της Διοίκησης του Φορέα Ανάθεσης. 

Άρθρο 7 

ΑΝΑΓΓΕΛΙΑ ΖΗΜΙΑΣ 

1. Το εξουσιοδοτημένο όργανο σε σαράντα οκτώ (48) 
ώρες από τότε που έγινε η ζημιά στη Φυτική, Ζωική και 
Αλιευτική Παραγωγή και στο Φυτικό, Ζωικό, Αλιευτικό και 
Πάγιο Κεφάλαιο, από ζημιογόνο αίτιο όπως αναφέρεται 
στο πρώτο κεφάλαιο του παρόντος κανονισμού, είναι 
υποχρεωμένο να αναγγείλει στην έδρα του Φορέα Ανά¬ 
θεσης (περιφερειακό Υποκ/μα) τη χρονολογία, το είδος, 
τις τοποθεσίες και την έκταση των ζημιών. 

Η διαδικασία αυτή επαναλαμβάνεται σε περίπτωση νεο- 
τέρων ζημιών, που σημειώνονται στις ίδιες εκμεταλλεύ¬ 
σεις, προκειμένου οι ενδιαφερόμενοι να υποβάλλουν νέ¬ 
ες αιτήσεις. 

2. Το εξουσιοδοτημένο όργανο, για να υποβάλλει σύμ¬ 
φωνα με τα παραπάνω την αναγγελία, συγκεντρώνει πλη¬ 
ροφορίες από αρμόδιες Υπηρεσίες ή αρμόδιους Φορείς 
(όπως π.χ. γεωτεχνικές Υπηρεσίες, μετεωρολογικούς 
σταθμούς, Δήμους, Κοινότητες, Γεωργικούς Συνεταιρι¬ 
σμούς, Αγροτικούς Συλλόγους). 

Άρθρο 8 

ΕΠΙΤΡΟΠΕΣ ΑΞΙΟΛΟΓΗΣΗΣ-ΤΕΚΜΗΡΙΩΣΗΣ 

Γ ια την πιστοποίηση της ζημιάς, ως ζημιάς που προκα- 
λείται από θεομηνίες, έκτακτα γεγονότα και δυσμενείς 
καιρικές συνθήκες, συστήνονται δύο Επιτροπές, μία σε 
περιφερειακό και μία σε κεντρικό επίπεδο. 

Η πρώτη Επιτροπή ονομάζεται Περιφερειακή Επιτροπή 
(ΠΕ) και αποτελείται από τον Προϊστάμενο της Περιφέρει¬ 
ας του Φορέα Ανάθεσης, το Διευθυντή Γεωργίας /Αγροτι¬ 
κής Ανάπτυξης ή το Διευθυντή της Κτηνιατρικής Υπηρε¬ 
σίας του πληγέντος Νομού και τον αρμόδιο Περιφερειακό 
Τμηματάρχη του Φορέα Ανάθεσης, ή τους αναπληρωτές 
τους, όπως αυτοί ορίζονται κάθε φορά. Οι παραπάνω θα 
συνεπικουρούνται κατά περίπτωση από όργανα αρμοδίων 
υπηρεσιών, ανάλογα με το ζημιογόνο αίτιο (π.χ. Πυροσβε¬ 
στική, Δ/νση ή Εποπτεία Αλιείας κ.λπ.). 

Ο Περιφερειακός Προϊστάμενος του Φορέα Ανάθεσης, 
μετά τη λήψη της Αναγγελίας Ζημιάς, συγκαλεί, το συ¬ 
ντομότερο δυνατό και κατά περίπτωση, την ΠΕ για την 
αξιολόγηση του ζημιογόνου αιτίου. 

Έργο της ΠΕ είναι, εντός 20ημέρου προθεσμίας, να 
προσδιορίζει με ακρίβεια τις ζώνες, που επλήγησαν από 
το έκτακτο περιστατικό και να προβαίνει σε αξιολόγηση 
των ενδεχόμενων ζημιών. Στη συνέχεια συντάσσει την τε¬ 
λική έκθεσή της, με την οποία θα προτείνει την αναγνώρι¬ 
ση της ζημιάς ως «ζημία την οποία υφίστανται φορείς γε- 
ωργοκτηνοτροφικών και αλιευτικών εκμεταλλεύσεων 
εξαιτίας εκτάκτων, κ.λπ. περιστατικών», η ΠΕ θα πρέπει: 

α) να διευκρινίζει τα αίτια του ζημιογόνου γεγονότος και 
να αναφέρει τους λόγους, που της επέτρεψαν να συμπε- 
ράνει ότι, πρόκειται για έκτακτο φαινόμενο. 

β) ναγνωστοποιείτιςημερομηνίες καιτουςτόπους,που 
συνέβησαν παρόμοια ζημιογόνα γεγονότα στο Νομό, για 
τα οποία ζητήθηκε η χορήγηση κρατικών ενισχύσεων κα¬ 
τά τη διάρκεια των παρελθόντων ετών. 

γ) να προσδιορίζει και νατεκμηριώνειτη φύση, την έντα¬ 
ση και την έκταση των ζημιών, καθώς και τα μέσα (μετεω¬ 
ρολογικά στοιχεία, φωτογραφίες, αεροφωτογραφίες και 
δορυφορικές εικόνες, νίάθο κ.α.), που χρησιμοποιήθηκαν 
για τη διαπίστωσή τους. 

δ) να προσδιορίζει τη γεωγραφική έκταση του ζημιογό¬ 
νου γεγονότος (κατάλογος των Δήμων ή Κοινοτήτων). 

ε) να αναφέρει τάξη μεγέθους των ζημιών για κάθε πα¬ 
ραγωγή, που υπέστη ζημιές ή για κάθε περιουσιακό στοι¬ 
χείο, που καταστράφηκε. 

στ) να εκτιμά, ανάλογα με την περίπτωση, τη σοβαρό¬ 
τητα των ζημιών σε σχέση προς το Ακαθάριστο Προϊόν 
των εκμεταλλεύσεων. 

Η δεύτερη Επιτροπή ονομάζεται Κεντρική Συντονιστική 
Επιτροπή (ΚΣΕ) και αποτελείται από έναν εκπρόσωπο του 
Φορέα Ανάθεσης, ένα Διευθυντή του Υπουργείου Γεωρ¬ 
γίας και έναν εκπρόσωπο των αγροτών (ΠΑΣΕΓΕΣ), ή 
τους αναπληρωτές τους, όπως αυτοί ορίζονται κάθε φο- 
ρά. 

Η ΚΣΕ θα συνεπικουρείται στο έργο της από Ειδική Επι¬ 
στημονική Επιτροπή, όπως αυτή θα ορισθεί με Απόφαση 
του Υπουργού Γεωργίας. Η ΕΕΕ θα αποτελείται τουλάχι¬ 
στον από 1 εκπρόσωπο των Πανεπιστημιακών Ιδρυμάτων 
της χώρας, 1 εκπρόσωπο του ΕΘΙΑΓΕ, 1 εκπρόσωπο Ειδι¬ 
κευμένων Ινστιτούτων (π.χ. Μπενάκειο) κλπ. και κατά πε¬ 
ρίπτωση από εξειδικευμένους επιστήμονες. 

Η ΚΣΕ συγκαλείται με τη λήψη της έκθεσης ή των εκθέ¬ 
σεων των ΠΕ. 

Έργο της ΚΣΕ είναι: 

α) η συγκέντρωση, η εξέταση και η αξιολόγηση των εκ¬ 
θέσεων των ΠΕ. 

β) η συγκέντρωση συμπληρωματικών στοιχείων από 
Επιτροπές ή άλλα Όργανα και Υπηρεσίες, όταν αυτό κρί- 
νεται απαραίτητο. 

γ) η γνωμοδότηση εντός 10ημέρου από τη συγκέντρω¬ 
ση όλων των απαραίτητων στοιχείων. 

Μετά τη συγκέντρωση όλου του υλικού από την ΚΣΕ 
(πορίσματα ΕΕΕ, μετεωρολογικά δεδομένα, φωτογραφι¬ 
κό υλικό, εκθέσεις ΠΕ, κλπ.) συντάσσεται ολοκληρωμέ¬ 
νος φάκελος, ο οποίος διαβιβάζεται στον αρμόδιο Υπουρ¬ 
γό προς έγκριση. 

Εφόσον δοθεί η έγκριση από τους αρμόδιους Υπουρ¬ 
γούς Οικονομίας & Οικονομικών και Γεωργίας, ο Φορέας 
Ανάθεσης ενημερώνει το Δήμαρχο ή τον Πρόεδρο για την 
έναρξη της σχετικής διαδικασίας υποβολής των Αιτήσεων 
Ενίσχυσης. 

Άρθρο 9 

ΥΠΟΒΟΛΗ ΑΙΤΗΣΗΣ ΧΟΡΗΓΗΣΗΣ ΕΝΙΣΧΥΣΗΣ 

1. Ο παραγωγός του οποίου η γεωργοκτηνοτροφική ή 
αλιευτική εκμετάλλευση ζημιώθηκε από ζημιογόνο αίτιο 
σε ποσοστό μεγαλύτερο από τα όρια που προβλέπονται 
από τον παρόντα Κανονισμό, δικαιούται μέσα σε 15 ημέ¬ 
ρες από την επομένη της δημοσίευσης της Ανακοίνωσης 
του Δημάρχου ή του Προέδρου της Κοινότητας περί 
εγκρίσεως εφαρμογής της διαδικασίας από το αρμόδιο 
Υπουργείο, να υποβάλει ο ίδιος ή με τρίτο πρόσωπο τη 
σχετική αίτηση στο αρμόδιο όργανο του Δήμου ή της Κοι¬ 
νότητας. 


Κάθε κάτοχος γεωργοκτηνοτροφικής ή αλιευτικής εκμε¬ 
τάλλευσης υποβάλλει ΜΙΑ αίτηση (φάκελος με τα απαι- 
τούμενα δικαιολογητικά, όπως αυτά θα καθορίζονται εκά- 
στοτε), για το σύνολο των ζημιωθεισών δραστηριοτήτων 
στο Δήμο ή στην Κοινότητα, που βρίσκεται η γεωργοκτη- 
νοτροφική ή αλιευτική του εκμετάλλευση, έστω και αν έχει 
εκμεταλλεύσεις σε περισσότερα του ενός Δημοτικά Δια¬ 
μερίσματα του ιδίου Δήμου. Αν υπάρχουν ζημιωθείσες 
δραστηριότητες του ιδίου παραγωγού, σε άλλο Δήμο ή 
Κοινότητα του ιδίου Υποκ/τος του Φορέα Ανάθεσης ή σε 
Δήμο ή Κοινότητα άλλου Υποκ/τος, πρέπει να υποβάλλε¬ 
ται και άλλη (νέα) αίτηση, χωρίς την υποβολή πλήρους φα¬ 
κέλου, με την προϋπόθεση ότι θα επισημαίνεται ο Δήμος ή 
η Κοινότητα στην οποία υποβλήθηκε ο πλήρης φάκελος. 

Αν η τελευταία ημέρατης προθεσμίας των 15 ημερών εί¬ 
ναι αργία, τότε η προθεσμία λήγει την επομένη εργάσιμη 
ημέρα. Η αίτηση ενίσχυσης που υποβάλλεται μετά την πε¬ 
ρίοδο της προθεσμίας των 15 ημερών, δεν λαμβάνεται 
υπόψη και δεν υποχρεώνει την Υπηρεσία στη διενέργεια 
εκτίμησης. Κατ’ εξαίρεση, σε περίπτωση υποβολής αίτη¬ 
σης ενίσχυσης μετά την περίοδο της προθεσμίας των 15 
ημερών και η οποία υποβάλλεται το αργότερο εντός μη¬ 
νάς από τη λήξη της προθεσμίας υποβολής των αιτήσεων 
ενίσχυσης μπορεί να γίνει δεκτή, μόνο εφόσον για την κα¬ 
θυστέρηση υποβολής της συνέτρεξαν λόγοι ανωτέρας 
βίας, οι οποίοι αποδεικνύονται με επίσημα στοιχεία. 

Σε εξαιρετικές περιπτώσεις ζημιών, που διαπιστώνονται 
από τις αρμόδιες ΠΕ, οι οποίες προκαλούνται από τα προ- 
αναφερόμενα ζημιογόνα αίτια και δεν έγιναν αντικειμενι¬ 
κά έγκαιρα αντιληπτές (πχ. ξηρασία), είναι δυνατόν να 
υποβληθούν αιτήσεις χορήγησης ενίσχυσης, και μετά την 
παρέλευση της προθεσμίας των 15 ημερών, μετά από έκ¬ 
θεση της αρμόδιας ΠΕ, τη σχετική εισήγηση της ΚΣΕ και 
της Απόφασης του αρμόδιου Υπουργού, με την οποία θα 
καθορίζονται όλες οι απαραίτητες λεπτομέρειες για την 
υποβολή των αιτήσεων αυτών. 

2. Η αίτηση χορήγησης ενίσχυσης συντάσσεται σε ειδι¬ 
κό έντυπο αναλόγως του είδους της ζημιάς (Φυτική, Ζωι¬ 
κή και Αλιευτική Παραγωγή ή Φυτικό, Ζωικό, Αλιευτικό και 
Πάγιο Κεφάλαιο). Στην αίτηση χορήγησης ενίσχυσης 
οπωσδήποτε πρέπει να αναγράφεται το ονοματεπώνυμο 
του ενδιαφερομένου, οι αριθμοί: δελτίου ταυτότητας, φο¬ 
ρολογικού μητρώου (Α.Φ.Μ.), λογαριασμού τραπέζης, η 
διεύθυνση κατοικίας και το τηλέφωνο, καθώς και στοιχεία 
της εκμετάλλευσης. 

3. Προκειμένου να γίνει δεκτή η Αίτηση Ενίσχυσης θα 
πρέπει να συνοδεύεται από όλα τα έγγραφα, όπως αυτά 
κάθε φορά ορίζονται, επικυρωμένα από οποιαδήποτε αρ¬ 
μόδια Υπηρεσία και ενδεικτικά: 

• τίτλοι κυριότητας, σύμφωνα με τις σχετικές διατάξεις 
του αστικού κώδικα, που έχουν μεταγράφει νομίμως 

• αντίγραφο του εντύπου Ε1 της φορολογικής δήλω¬ 
σης, του προηγούμενου της ζημιάς οικονομικού έτους 

• αντίγραφο του εντύπου Ε9, με το οποίο έχει δηλωθεί 
το έγγειο και πάγιο κεφάλαιο 

• προκειμένου για μισθωτή θα πρέπει να επισυνάψει 
επιπλέον μισθωτήριο (ιδιωτικό συμφωνητικό ή συμβολαι¬ 
ογραφική πράξη) διάρκειας τουλάχιστον 5 ετών, βεβαίας 
χρονολογίας, με ημερομηνία μίσθωσης προγενέστερης 
της ζημιάς, θεωρημένο από την εφορία όπου ανήκει η εκ¬ 
μετάλλευση 

• ασφαλιστική ενημερότητα, για το προηγούμενο της 
ζημιάς έτος 

• φωτοαντίγραφο της πρώτης σελίδας του Τραπεζικού 
Βιβλιαρίου, στο λογαριασμό του οποίου δηλώνει ότι θέλει 
να κατατεθεί το ποσό της ενίσχυσης 

4. Ο ενδιαφερόμενος, με την υποβολή της αίτησης χο¬ 
ρήγησης ενίσχυσης, υποχρεούται να καταβάλειτέλη εκτί¬ 
μησης, όπως αυτά θα ορίζονται εκάστοτε με σχετικές 
Αποφάσεις. Το αρμόδιο όργανο, αφού παραλάβειτην αί¬ 
τηση χορήγησης ενίσχυσης, την καταχωρεί στο ειδικό 
πρωτόκολλο και παραδίδει στον ενδιαφερόμενο αντίγρα¬ 
φο, στο οποίο αναγράφεται ο αριθμός πρωτοκόλλου κα¬ 
θώς και η χρονολογία παραλαβής της αίτησης. 

5. Το αρμόδιο όργανο συντάσσει και υποβάλλει στο Φο¬ 
ρέα Ανάθεσης (περιφερειακό Υποκ/μα), συνοπτικό σημεί¬ 
ωμα των αιτήσεωνχορήγησης ενίσχυσης, που έχουν υπο¬ 
βληθεί σε ειδικό έντυπο (ανάλογα με το είδος της ζημιάς). 

6. Μετά την παραλαβή των αιτήσεων χορήγησης ενί¬ 
σχυσης των παραγωγών (μαζί με τα απαιτούμενα δικαιο- 
λογητικά, όπως αυτά θα καθορίζονται εκάστοτε), ακο¬ 
λουθεί Διοικητικός έλεγχος από αρμόδια όργανα του Φο¬ 
ρέα Ανάθεσης. Εάν σε φακέλους παραγωγών 
διαπιστώνονται ελλείψεις στοιχείων, οι συγκεκριμένοι πα¬ 
ραγωγοί ειδοποιούνται εγγράφως μέσω του Δήμου ή της 
Κοινότητας για την τακτοποίηση των εκκρεμοτήτων σε 
τακτή προθεσμία. Για όσες αιτήσεις χορήγησης ενίσχυ¬ 
σης διαπιστώνονται ελλείψεις, παρά την έγγραφη ειδο¬ 
ποίηση, ο Φορέας Ανάθεσης δεν είναι υποχρεωμένος να 
προβεί στη διενέργεια της εκτίμησης. 

Άρθρο 10 

ΚΑΘΟΡΙΣΜΟΣ ΔΙΚΑΙΟΥΧΩΝ 

I. ΓΕΝΙΚΟΙ ΟΡΙΣΜΟΙ 

1. Γεωργός κατά κύρια απασχόληση είναι 

α) Το φυσικό πρόσωπο το οποίο είναι κάτοχος γεωργι¬ 
κής εκμετάλλευσης, λαμβάνει τουλάχιστον το 50% του 
συνολικού του εισοδήματος από την απασχόλησή του 
στη γεωργική εκμετάλλευση και απασχολείται σ’ αυτή 
αυτοπροσώπως και επαγγελματικά τουλάχιστον κατά το 
50% του συνολικού χρόνου απασχόλησής του. 

β) Το μη φυσικό πρόσωπο το οποίο: 

α. Είναι κάτοχος γεωργικής εκμετάλλευσης, ασκεί γε¬ 
ωργική δραστηριότητα και τα εισοδήματα που προέρχο¬ 
νται απ’ αυτή είναι ίσα ή μεγαλύτερα από τυχόν άλλα ει- 
σοδήματάτου. 

β. τα μέλη που κατέχουν την πλειοψηφία των μετοχών 
καθώς και ο εκπρόσωπος του μη φυσικού προσώπου 
ασκούν γεωργία κατά κύρια απασχόληση, σύμφωνα με 
την περίπτωση I Ια του παρόντος άρθρου. 

γ. Εμφανίζεται με μια από τις παρακάτω μορφές: 

- Εταιρείες με οποιαδήποτε νομική υπόσταση. Στην πε¬ 
ρίπτωση αυτή, θα πρέπει το καταστατικό τους να απαγο¬ 
ρεύει τη μεταβίβαση μετοχών σε πρόσωπα που δεν 
ασκούν γεωργία κατά κύρια απασχόληση στο βαθμό, που 
ανατρέπεται ο περιοριστικός όρος της πλειοψηφίας της 
περίπτωσης 11 β του παρόντος άρθρου. 

- Ενώσεις φυσικών προσώπων σε: 

• Ομάδες κοινής εκμετάλλευσης (ή Ομάδες Παραγω¬ 
γών ή Οργανώσεις Παραγωγών) 

• Κλαδικές Οργανώσεις Παραγωγής Αγροτικών 
Συν/σμών 

• Α.Σ.Ο. και Ε.Α.Σ. (του Ν. 2810/2000 όπως θα ισχύει 
εκάστοτε) ή όπως κάθε φορά θα ορίζεται στις σχετικές 
Κοινοτικές Αποφάσεις. 

2. Κάτοχος γεωργικής εκμετάλλευσης 


Ως κάτοχος γεωργικής εκμετάλλευσης θεωρείται: 
α) ο ιδιοκτήτης γεωργικής εκμετάλλευσης 
β) ο μισθωτής ή αγρολήπτης της γεωργικής εκμετάλ¬ 
λευσης, εφόσον η μίσθωση ή η αγροληψία έχει συναφθεί 
με έγγραφο δεόντως θεωρημένο, με χρονολογία προγε¬ 
νέστερη της επελεύσεως του ζημιογόνου γεγονότος 
γ) ο κατέχων γεωργική εκμετάλλευση με πληρεξούσιο 
θεωρημένο όπως στην περίπτωση I 2β του παρόντος άρ¬ 
θρου. 

Η ιδιοκτησία της γεωργικής εκμετάλλευσης θα αποδει- 
κνύεται με την προσκόμιση των σχετικών νόμιμων τίτλων 
κυριότητας, σύμφωνα με τις σχετικές διατάξεις του αστι¬ 
κού κώδικα, που έχουν μεταγράφει νομίμως ή του εντύ¬ 
που Ε9 και τυχόν συμπληρωματικώντου, συνοδευόμενων 
από υπεύθυνη δήλωση για την ακρίβεια των στοιχείων ή 
ένορκης βεβαίωσης δύο μαρτύρων ενώπιον Ειρηνοδίκου 
ή συμβολαιογράφου, με την οποία θα βεβαιώνουν την κα¬ 
τοχή του ενδιαφερομένου επί των συγκεκριμένων ιδιο¬ 
κτησιών. 

3. Αρχηγός γεωργικής εκμετάλλευσης 

Είναι το φυσικό πρόσωπο με πλήρη δικαιοπρακτική ικα¬ 
νότητα, το οποίο είναι οικονομικά και νομικά υπεύθυνο για 
τη γεωργική εκμετάλλευση και συμμετέχει κανονικά στη 
λειτουργία της. 

4. Ευρύτερη περιοχή της εκμετάλλευσης: 

Είναι η περιοχή στα πλαίσια της οποίας οι αποστάσεις 
μεταξύ μονίμου κατοικίας και εκμετάλλευσης είναι τόσο 
μικρές, ώστε να δικαιολογούν μέχρι και καθημερινές με¬ 
ταβάσεις για προσωπική παρακολούθηση και ασχολίες σ’ 
αυτή και οπωσδήποτε δεν είναι μεγαλύτερες των 150 χι¬ 
λιομέτρων. 

5. Γεωργικό και εξωγεωργικό εισόδημα: 

Η σύγκριση των εισοδημάτων (γεωργικών - εξωγεωργι- 
κών) θα γίνεται από το εκκαθαριστικό της Εφορίας και 
σύμφωνα με τα αναφερόμενα στη σχετική απόφαση του 
Υπουργού Γεωργίας, όπως κάθε φορά θα ισχύει (τρέχου¬ 
σα η με αριθ. 278236/9064/11.11.2003 απόφαση του 
Υπουργού Γ εωργίας «Λεπτομέρειες εφαρμογής του προ¬ 
γράμματος της εξισωτικής αποζημίωσης του 5ου έτους 
της περιόδου 2000 - 2006».) 

II. ΔΙΚΑΙΟΥΧΟΙ 

Δικαιούχοι των ανωτέρω οικονομικών ενισχύσεων δύ- 
νανται να κριθούν: 

1. Φυσικά ή μη φυσικά πρόσωπα, που πληρούν τις πα¬ 
ρακάτω προϋποθέσεις: 

α) είναι κάτοχοι γεωργικής εκμετάλλευσης, 
β) είναι αρχηγοί της γεωργικής τους εκμετάλλευσης 
(όταν πρόκειται για φυσικά πρόσωπα), 
γ) είναι γεωργοί κατά κύρια απασχόληση, 
δ) είναι μόνιμοι κάτοικοι της ευρύτερης περιοχής της 
εκμετάλλευσης, με εξαίρεση τους μετακινούμενους κτη- 
νοτρόφους και μελισσοτρόφους και τους κατόχους εντα¬ 
τικών γεωργικών εκμεταλλεύσεων (θερμοκηπιακές, αν¬ 
θοκομικές επιχειρήσεις, συστηματική σταβλισμένη κτη¬ 
νοτροφία, ιχθυοκαλλιέργειες κ.α.) 

2. Φυσικά πρόσωπα, που πληρούν τις προϋποθέσεις 
της παραγράφου II 1, περιπτώσεις α), β) και δ) του παρό¬ 
ντος άρθρου και το συνολικό εξωγεωργικό ατομικό εισό¬ 
δημά τους είναι μικρότερο από το Εισόδημα Αναφοράς: 

α) Γεωργοί Μη κατά κύρια απασχόληση, 
β) Συνταξιούχοι οποιουδήποτε Ταμείου, 
γ) Μικροεπαγγελματίες (μικροκαφεπώλες, παντοπώ¬ 
λες, κουρείς, λιανοπωλητές κ.λπ.), μικροεισοδηματίες, 

περιστασιακοί εργάτες (δασεργάτες, αλιείς κ.λπ.) και οι 
μερικής απασχόλησης μισθωτοί, των οποίωντο Εισόδημα 
από την παραπάνω απασχόληση δεν ξεπερνά τα 3/4 του 
Εισοδήματος Αναφοράς και ο χρόνος απασχόλησης δεν 
υπερβαίνει τα 140 ημερομίσθια για τους περιστασιακούς 
εργάτες και τους έξι (6) μήνες για τους μερικής απασχό¬ 
λησης μισθωτούς (μέσος όρος τριετίας), 

3. Συνταξιούχοι γήρατος και αναπηρίας του Ο.Γ.Α., 
εφόσον το εξωγεωργικό ατομικό τους εισόδημα είναι με¬ 
γαλύτερο από το εισόδημα αναφοράς αλλά μικρότερο 
από το γεωργικό ατομικό τους εισόδημα και πληρούν και 
τις προϋποθέσεις της παραγράφου II 1, περιπτώσεις α), 
β) και δ) του παρόντος άρθρου. 

4. Νέοι αγρότες, (κατά τις διατάξεις του Καν. 1257/99, 
όπως ισχύει εκάστοτε), εφόσον η ένταξή τους έγινε πριν 
την επέλευση του ζημιογόνου αιτίου, τούτου αποδεικνυο- 
μένου με την υποβολή της σχετικής απόφασης ένταξης. 

III. Δεν δύνανται να κριθούν δικαιούχοι 

(έστω και εάν πληρούν τις προϋποθέσεις της παραγρά¬ 
φου 111,2,3) του παρόντος άρθρου, οι εξής: 

1. Τα πρόσωπα, τα οποία διαθέτουν συνολικό οικογε¬ 
νειακό Εισόδημα (γεωργικό και εξωγεωργικό) μεγαλύτε¬ 
ρο από το τριπλάσιο του Εισοδήματος Αναφοράς, εκτός 
των περιπτώσεων που το Γεωργικό Οικογενειακό Εισόδη¬ 
μα είναι μεγαλύτερο του Εξωγεωργικού Οικογενειακού 
Εισοδήματος. 

2. Οι μόνιμοι ή με σύμβαση υπάλληλοι του Δημοσίου, 
Ο.Τ.Α., Ν.Π.Δ.Δ., οι ιδιωτικοί υπάλληλοι, οι ελεύθεροι 
επαγγελματίες [με εξαίρεση την κατηγορία II 2γ] και οι 
σπουδαστές οποιασδήποτε βαθμίδας. Επίσης οι συνταξι¬ 
ούχοι άλλων ταμείων πλην του Ο.Γ.Α., που έχουν συνολι¬ 
κό ατομικό εξωγεωργικό εισόδημα μεγαλύτερο από το ει¬ 
σόδημα αναφοράς. 

3. Τα πρόσωπα που έχουν ενταχθεί στο παρελθόν σε 
πρόγραμμα του Υπουργείου Γεωργίας και δήλωσαν ψευ¬ 
δή στοιχεία ή αθέτησαν, με υπαιτιότητά τους, τους όρους 
και τις προϋποθέσεις που ανέλαβαν. 

4. Τα πρόσωπα που έχουν καταδικασθεί (δικαστικές 
ποινές) την τελευταία πριν τη ζημιά τριετία. Η καταδίκη θα 
πρέπει να αφορά σε μια από τις παρακάτω περιπτώσεις: 
α) εξαπάτηση του Δημοσίου, β) υποθέσεις εμπορίας και 
καλλιέργειας ναρκωτικών ουσιών, γ) Ζωοκλοπή, δ)Κατα¬ 
στροφή του περιβάλλοντος, για τη συγκεκριμένη δρα¬ 
στηριότητα και στο συγκεκριμένο χώρο, για τον οποίο 
υποβάλλεται το αίτημα κρατικής ενίσχυσης. 

5. Τα πρόσωπα που έχουν ενταχθεί στο Πρόγραμμα της 
πρόωρης συνταξιοδότησης αγροτών (κατά τις διατάξεις 
του Καν.1257/99) πριν την επέλευση του ζημιογόνου γε¬ 
γονότος. 

6. α) Τα φυσικά πρόσωπα, που δεν έχουν ελληνική υπη¬ 
κοότητα ή υπηκοότητα άλλου κράτους-μέλους της Ε.Ε. 

β) Τα νομικά πρόσωπα, των οποίων τα μέλη, που κατέ¬ 
χουν την πλειοψηφία των μετοχών, δεν έχουν Ελληνική 
υπηκοότητα ή υπηκοότητα άλλου κράτους-μέλους της 
Ε.Ε. 

7. Τα φυσικά ή νομικά πρόσωπα, κάτοχοι συστηματικών 
εκμεταλλεύσεων, που δεν κατέχουν τη νόμιμη άδεια 
έγκρισης λειτουργίας της συγκεκριμένης εκμετάλλευ¬ 
σης. 

Η ακρίβεια των στοιχείων για τις παραγράφους III3,4,5 
του παρόντος άρθρου αποδεικνύεται με υπεύθυνη δήλω¬ 
ση. 


ΚΕΦΑΛΑΙΟ ΤΡΙΤΟ 
Άρθρο 11 
ΕΚΤΙΜΗΤΕΣ 

1. Η εκτίμηση της ζημιάς διενεργείται από αρμόδιους, 
εξουσιοδοτημένους υπαλλήλους του Φορέα Ανάθεσης, 
όπως θα ορίζονται με σχετικές Αποφάσεις της Διοίκησης 
του Φορέα Ανάθεσης ή Οργάνου που έχει εξουσιοδοτη¬ 
θεί για το σκοπό αυτό. 

2. Σε όσες περιπτώσεις λόγω της φύσεως της ζημιάς 
απαιτείται η ανάθεση καθηκόντων εκτιμητή και σε επιστή¬ 
μονες άλλων κλάδων (π.χ. Μηχανικοί) ή σε ειδικούς επι¬ 
στήμονες (π.χ. Ιχθυολόγοι), αυτή γίνεται με απόφαση του 
Προέδρου του Φορέα Ανάθεσης. 

3. Η ανάθεση καθηκόντων εκτιμητή σε υπαλλήλους του 
ευρύτερου Δημόσιου Τομέα γίνεται μετά από έγκριση της 
Υπηρεσίας που υπηρετούν. 

4. Η άσκηση των καθηκόντων εκτιμητή αποτελεί Υπηρε¬ 
σιακό καθήκον για τον υπάλληλο, στον οποίο ανατίθεται η 
εκτέλεση αυτών. 

Άρθρο 12 
ΕΚΤΙΜΗΣΗ 

1. Ο χρόνος εκτίμησης καθορίζεται από το Φορέα Ανά¬ 
θεσης ανάλογα με τη φύση-έκτασητης ζημιάς και τις ανά¬ 
γκες επέμβασης για αποκατάσταση. Στις περιπτώσεις 
όπου λόγω άλλων αστάθμητων παραγόντων, δεν είναι δυ¬ 
νατή η εξατομίκευση της ζημιάς έγκαιρα, ο καλλιεργητής 
είναι υποχρεωμένος να αφήσει «μάρτυρες», δηλαδή άθι¬ 
κτα (ακαλλιέργητα ή ασυγκόμιστα) τμήματα της καλλιέρ- 
γειάςτου και συγκεκριμένα: 

α. Για αροτραίες καλλιέργειες, από ένα τμήμα (λωρίδα) 
που να έχει πλάτος ένα (1) μέτρο και το μήκος μιας διά¬ 
στασης του αγροτεμαχίου και στα δύο άκρα αυτού. 

β. Γ ια πρεμνοειδείς καλλιέργειες ολόκληρες τις ακραί¬ 
ες γραμμές οι οποίες θα καθορίζουν καιτα όρια του αγρο¬ 
τεμαχίου. 

γ. Γ ια δενδρώδεις καλλιέργειες, διάσπαρτα, σ’ όλη την 
έκταση του αγροτεμαχίου τόσα δένδρα όση είναι η ανα¬ 
λογία ένα (1) δένδρο για κάθε είκοσι (20) δένδρα. 

2. α. Σε περιπτώσεις ζημιών σε ανθοκομικές καλλιέργει- 
ες-φυτώρια, ο Φορέας Ανάθεσης θα πρέπει να προβεί σε 
εκτίμηση της ζημιάς μέσα σε 20 μέρες από τη λήξη της 
προθεσμίας υποβολής της αίτησης-δήλωσης και συνε¬ 
πώς δεν υφίσταται θέμα εκτίμησης από μάρτυρες. 

β. Σε περιπτώσεις ζημιών στο Ζωικό και Αλιευτικό Κε¬ 
φάλαιο, οι εκτιμήσεις διενεργούνται άμεσα. 

3. Η εκτίμηση της ζημιάς κάθε εκμετάλλευσης που ζη¬ 
μιώθηκε διενεργείται σύμφωνα με τους κανόνες της επι¬ 
στήμης, ανάλογα με τη φύση της ζημιάς, από ένα μόνο 
εκτιμητή ή από επιτροπή όπου κρίνεται αναγκαίο. 

4. Ο εκτιμητής οφείλει να κάνει την εκτίμηση αμέσως 
μόλις λάβει τη σχετική εντολή από τον Πρόεδρο του Φο¬ 
ρέα Ανάθεσης ή από άλλο πρόσωπο, που έχει εξουσιοδο¬ 
τηθεί γι’ αυτό το σκοπό. 

5. Η ημερομηνία που θα αρχίσουν οι εκτιμήσεις στην πε¬ 
ριοχή κάθε Δήμου ή Κοινότητας γίνεται γνωστή στους εν¬ 
διαφερομένους με ανακοίνωση, που τοιχοκολλάται από 
τον Ανταποκριτή στα γραφεία του Δήμου ή της Κοινότη¬ 
τας. Κατά την εκτίμηση μπορεί, εφόσον το θέλουν, να εί¬ 
ναι παρόντες οι ενδιαφερόμενοι, καθώς επίσης και εκ¬ 
πρόσωπος των Οργανώσεων των παραγωγών και να εκ¬ 
θέτουν τις απόψεις τους ή να παρέχουν κάθε σχετική 
πληροφορία ή στοιχεία για τη ζημιά. 

Ο ενδιαφερόμενος είναι υποχρεωμένος να υποδείξει 
την εκμετάλλευση που ζημιώθηκε ή να παρευρίσκεται κα¬ 
τά την εκτίμηση, εφόσον του ζητηθεί αυτό από τον εκτι¬ 
μητή. Οφείλει να δώσει στον εκτιμητή κάθε πληροφορία 
και αποδεικτικό στοιχείο, που θα του ζητηθεί σχετικά με 
τη νομιμότητα, κυριότητα της εκμετάλλευσης που δήλω¬ 
σε. Επίσης ο ενδιαφερόμενος έχει υποχρέωση, όταν του 
ζητηθεί από τον εκτιμητή, να προσκομίσει έγγραφα στοι¬ 
χεία (οικονομικά ή στατιστικά) για την εκμετάλλευση των 
προηγούμενωντριών (3) χρόνων. Στοιχεία αυτήςτης μορ¬ 
φής είναι αυτά, που τηρούνται από το Δήμο ή την Κοινό¬ 
τητα, τις Συνεταιριστικές ή άλλες Οργανώσεις, τα αντί¬ 
γραφα τιμολογίων πώλησης, οι τυχόν εκκαθαρίσεις λα¬ 
χαναγορών κλπ. 

Σε περίπτωση, που ο ενδιαφερόμενος αρνηθεί ή να 
υποδείξει την εκμετάλλευση που δήλωσε για να γίνει η 
εκτίμηση ή να επιτρέψει στον εκτιμητή την είσοδο σε αυ¬ 
τή ή να προσκομίσει στοιχεία, που ν’ αποδεικνύουν ότι 
αυτός είναι ο κάτοχος της εκμετάλλευσης, που ζημιώ¬ 
θηκε ή δεν παρευρίσκεται στην εκτίμηση αν και έχει κλη¬ 
θεί να είναι παρών αυτός ή αντιπρόσωπός του -εκτός 
από την περίπτωση ανωτέρας βίας- ή δε δίνει στοιχεία 
και πληροφορίες, με τα οποία αποδεικνύεται η νομιμό¬ 
τητα της εκμετάλλευσης, ή υποδεικνύει εσκεμμένα άλλη 
εκμετάλλευση ως δική του, θεωρείται ότι, έχει παραιτη¬ 
θεί από την αίτηση που υπέβαλε. Στις περιπτώσεις αυ¬ 
τές, συντάσσεται σχετικό πρακτικό, που υπογράφεται 
από τον εκτιμητή και τον οριοδείκτη ή δύο μάρτυρες 
όταν δεν υπάρχει οριοδείκτης ή τον Ανταποκριτή του 
Φορέα Ανάθεσης. Αντίγραφο του πρακτικού αποστέλλε- 
ται μαζί με τον πίνακα ζημιών και με τη φροντίδα του 
Ανταποκριτή τοιχοκολλάται στο Δημοτικό ή Κοινοτικό 
Κατάστημα. 

6. Οι Δήμαρχοι ή οι Πρόεδροι Κοινοτήτων, οι Πρόεδροι 
Τοπικών Συμβουλίων των Δημοτικών Διαμερισμάτων, οι 
Πρόεδροι Συνεταιρισμών, οι Πρόεδροι Αγροτικών Συλλό¬ 
γων, οι Υπάλληλοι του ευρύτερου Δημόσιου Τομέα και τα 
όργανα Αστυνομίας είναι υποχρεωμένοι να δίνουν κάθε 
πληροφορία ή βοήθεια που πιθανόν να ζητηθεί από τους 
εκτιμητές ή τα όργανα του Φορέα Ανάθεσης. 

7. Ο εκτιμητής καταχωρίζει το πόρισμα της εκτίμησης, 
που διενεργήθηκε, κατά είδος χωριστά σε κάθε εκμετάλ¬ 
λευση, σε ειδικό έντυπο, του οποίου ο τύπος και οι ενδεί¬ 
ξεις εγκρίνονται από το Φορέα Ανάθεσης. Μετά τη μηχα¬ 
νογραφική επεξεργασία των πορισμάτων, κοινοποιείται 
από το Φορέα Ανάθεσης, στον ανταποκριτή του αντίστοι¬ 
χου Δήμου ή της Κοινότητας, πίνακας με τα πορίσματα 
των εκτιμήσεων-ενισχύσεων. Ο Ανταποκριτής υποχρεού- 
ται χωρίς καθυστέρηση και μάλιστα την ίδια ημέρα της 
παραλαβής να καλέσει με σχετική πρόσκληση, η οποία 
τοιχοκολλάται στα Γραφεία του Δήμου ή της Κοινότητας, 
τους ενδιαφερομένους, να λάβουν γνώση των πορισμά¬ 
των της εκτίμησης. Για την τοιχοκόλληση της πρόσκλη¬ 
σης ο Ανταποκριτής συντάσσει πράξη, η οποία υπογρά¬ 
φεται από τον ίδιο και δύο μάρτυρες. 

8. Σε περίπτωση κατά την οποία, από τις επισημάνσεις 
που διενεργήθηκαν σε ορισμένες τοπικές περιοχές διαπι¬ 
στώθηκε ότι η απώλεια παραγωγής δε φθάνει το κατώτα- 
το όριο ζημιάς, τότε διενεργούνται δειγματοληπτικές 
εκτιμήσεις αντί των εξατομικευμένων εκτιμήσεων. Το πό¬ 
ρισμα των δειγματοληπτικών εκτιμήσεων γίνεται γνωστό 
με έγγραφο στον Ανταποκριτή, σύμφωνα με όσα ορίζο¬ 
νται στην προηγούμενη παράγραφο, τα οποία εφαρμόζο¬ 


νται ανάλογα, για να λάβουν γνώση οι ενδιαφερόμενοι. 
Κατά του πορίσματος αυτού των δειγματοληπτικών εκτι¬ 
μήσεων, είναι δυνατή η άσκηση του ένδικου μέσου της 
υποβολής ενστάσεως. 

Άρθρο 13 
ΕΠΑΝΕΚΤΙΜΗΣΗ 

1. Το πόρισμα της εκτίμησης, που διενεργήθηκε, γίνεται 
οριστικό μετά την πάροδο είκοσι (20) ημερών από της 
επομένης της τοιχοκόλλησης της πρόσκλησης προς τους 
ενδιαφερομένους για να προσέλθουν και να λάβουν γνώ¬ 
ση των πορισμάτων εκτίμησης. Πέραν αυτής της ημερο¬ 
μηνίας οι ενστάσεις απορρίπτονται ως εκπρόθεσμες. 

2. Μέσα στην παραπάνω προθεσμία των είκοσι ημερών, 
ο ενδιαφερόμενος έχει το δικαίωμα να υποβάλλει στον 
αρμόδιο Ανταποκριτή του Φορέα Ανάθεσης: 

- Ένσταση Διοικητικού ελέγχου 

Στην αίτηση-ένσταση Διοικητικού ελέγχου πρέπει να 
επισυνάπτονται απαραίτητα όλα τα ζητούμενα δικαιολο- 
γητικά για να κριθεί ο ενδιαφερόμενος δικαιούχος κρατι¬ 
κής ενίσχυσης. Η αίτηση αυτή υποβάλλεται ατελώς. 

Σε περίπτωση, που κατά την εξέταση της ένστασης δι¬ 
οικητικού ελέγχου ο ενδιαφερόμενος κριθεί μη δικαιού¬ 
χος, παύει οριστικά κάθε περαιτέρω διεκδίκηση οικονομι¬ 
κής ενίσχυσης. 

- Ένσταση κατά του πορίσματος εκτίμησης 

Στην αίτηση-ένσταση κατά του πορίσματος αναγράφο¬ 
νται όλα τα στοιχεία του πορίσματος, για το οποίο ζητεί¬ 
ται επανεκτίμηση, όπως έχουν καθοριστεί στο φύλλο εκτί¬ 
μησης, καθώς και οι λόγοι για τους οποίους ζητείται επα¬ 
νεκτίμηση. 

Η αίτηση-ένσταση δεν λαμβάνεται υπόψη αν δεν υπο¬ 
βληθεί εμπρόθεσμα και δε συνοδεύεται από την καταβο¬ 
λή των προβλεπόμενων τελών επανεκτίμησης, τα οποία 
ορίζονται στο διπλάσιο των τελών εκτίμησης. 

Προκειμένου περί ενστάσεων για Διοικητικό έλεγχο και 
εφόσον ο αϊτών προσκομίσει τα απαιτούμενα δικαιολογη- 
τικά και κριθεί Δικαιούχος: 

α. Του κοινοποιείται το πόρισμα εκτίμησης εφ’ όσον έχει 
γίνει εκτίμηση της ζημιάς. 

β. Διενεργείται εκτίμηση της ζημιάς και του κοινοποιεί¬ 
ται το πόρισμα 

Και στις δύο ανωτέρω περιπτώσεις μπορεί να υποβλη¬ 
θεί αίτηση επανεκτίμησης εφόσον ο ενδιαφερόμενος δε 
συμφωνεί με το πόρισμα της εκτίμησης. Σε περίπτωση 
υποβολής εκπρόθεσμης αίτησης επανεκτίμησης, εφαρ¬ 
μόζονται ανάλογα οι διατάξεις, που ισχύουν και για την 
αποδοχή εκπρόθεσμης αίτησης ζημιάς. 

3. Επανεκτίμηση έχει δικαίωμα να ζητήσει και ο Φορέας 
Ανάθεσης μέχρι να οριστικοποιηθούντα πορίσματα εκτί¬ 
μησης. Η αίτηση επανεκτίμησης δεν λαμβάνεται υπ’ όψη 
και ο ενδιαφερόμενος θεωρείται ότι, έχει παραιτηθεί από 
αυτή, αν προσκληθεί από τους επανεκτιμητές και δεν 
προσκομίσει μέσα σε τακτή προθεσμία έγγραφα στοι¬ 
χεία, πληροφορίες και δεν παρέχει διευκολύνσεις για τη 
διενέργεια της επανεκτίμησης. 

Επίσης, σε περίπτωση που ο ενδιαφερόμενος αρνηθεί ή 
να υποδείξει την εκμετάλλευση για την οποία υπέβαλε έν¬ 
σταση ή να επιτρέψει στους επανεκτιμητές την είσοδο σ’ 
αυτή ή να προσκομίσει στοιχεία που να αποδεικνύουν ότι 
αυτός είναι ο εκμεταλλευτής, θεωρείται ότι έχει παραιτη¬ 
θεί από την αίτηση επανεκτίμησης. 




5528 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4. Η επανεκτίμηση διενεργείται: 

α. Από έναν υπάλληλο που ορίζεται από τον Φορέα Ανά¬ 
θεσης, προκειμένου για εξέταση ενστάσεων Διοικητικού 
ελέγχου. 

β. Από δύο εκτιμητές που ορίζονται από τον Φορέα Ανά¬ 
θεσης, σε περίπτωση ενστάσεως κατά του πορίσματος 
εκτίμησης. 

5. Σε περίπτωση διαφωνίας των επανεκτιμητών ορίζεται 
απ’ αυτούς άλλος εκτιμητής, ως διαιτητής, από πίνακα που 
περιλαμβάνει 10 τουλάχιστον διαιτητές. Οι πίνακες διαιτη¬ 
τών καταρτίζονται χωριστά κατά Περιφερειακό Υποκ/μα το 
Σεπτέμβριο μήνα κάθε ημερολογιακού έτους και αφού 
εγκριθούναπότον Πρόεδρο του Φορέα Ανάθεσης, ισχύουν 
για το επόμενο ημερολογιακό έτος. Σε περίπτωση διαφω¬ 
νίας των επανεκτιμητών ως προς το πρόσωπο του διαιτητή, 
την επανεκτίμηση διενεργεί ο Πρόεδρος της ΠΕ και σε πε¬ 
ρίπτωση που υπάρχει και γι’ αυτόν κώλυμα, μέλος της ΚΣΕ. 

6. Γιατη διενέργεια των επανεκτιμήσεων εφαρμόζονται 
ανάλογα όλες οι διατάξεις του κανονισμού που αφορούν 
τις εκτιμήσεις. 

7. Οι επανεκτιμητές ή ο διαιτητής ή ο Πρόεδρος της ΠΕ 
ή το μέλος της ΚΣΕ καταχωρίζουν το πόρισμα της επανε¬ 
κτίμησης, που διενεργήθηκε κατ’ είδος εκμετάλλευσης 
και που ζητήθηκε επανεκτίμηση χωριστά, σε ειδικό έντυ¬ 
πο πίνακα, του οποίου ο τύπος και οι ενδείξεις εγκρίνονται 
από τον Πρόεδρο του Φορέα Ανάθεσης. Αντίγραφο του 
πίνακα κοινοποιείται στον Ανταποκριτή του Δήμου ή της 
Κοινότητας. Ο Ανταποκριτής έχει υποχρέωση χωρίς κα¬ 
θυστέρηση και μάλιστα την ίδια μέρα της παραλαβής, να 
καλέσει, με σχετική πρόσκληση, που τοιχοκολλάται στα 
γραφεία του Δήμου ή της Κοινότητας, τους ενδιαφερο¬ 
μένους να λάβουν γνώση των πορισμάτων της επανεκτί¬ 
μησης. Για την τοιχοκόλληση της πρόσκλησης ο Ανταπο¬ 
κριτής συντάσσει πράξη, η οποία υπογράφεται από τον 
ίδιο και δύο μάρτυρες. 

8. Οι επανεκτιμητές, ο διαιτητής ή ο Πρόεδρος της ΠΕ 
ή το μέλος της ΚΣΕ δεν δεσμεύονται από τα πορίσματα 
της εκτίμησης, εκτιμώντας από την αρχή τη ζημιά. 

9. Με την επιφύλαξη των διατάξεων του άρθρου 15 του 
παρόντος Κανονισμού, το πόρισμα της επανεκτίμησης εί¬ 
ναι οριστικό και δεν μπορεί να ασκηθεί κατ’ αυτού άλλο έν¬ 
δικο μέσο. 

Άρθρο 14 

ΠΡΑΓΜΑΤΟΓΝΩΜΟΣΥΝΗ ΑΛΛΕΠΑΛΛΗΛΩΝ ΖΗΜΙΩΝ 

Σε περίπτωση νέας ζημιάς στην ίδια εκμετάλλευση και 
εντός του ίδιου έτους, η πραγματογνωμοσύνη της ζημιάς 
(εκτίμηση, επανεκτίμηση) διενεργείται σύμφωνα με τα 
όσα ορίζονται στα άρθρα 12 και 13 του παρόντος Κανονι¬ 
σμού με τις παρακάτω παρεκκλίσεις: 

1. Αν το πόρισμα της πραγματογνωμοσύνης της προη¬ 
γούμενης ή τωνπροηγούμενων ζημιών έχει γίνει οριστικό. 

α. σε περίπτωση κατά την οποία το ποσοστό της ζημιάς 
στην εκμετάλλευση από προηγούμενη ή από όλες τις 
προηγούμενες ζημιές αθροιστικά είναι μέχρι τα προβλε- 
πόμενα όρια για τη χορήγηση κρατικής ενίσχυσης, η 
πραγματογνωμοσύνη της νέας ζημιάς θα αναφέρεται και 
σε όλες τις προηγούμενες ζημιές ώστε το πόρισμα, που 
τελικά διαμορφώνεται να εκφράζει ενιαία τη συνολική ζη¬ 
μιά. 

β. σε περίπτωση κατά την οποία το ποσοστό ζημιάς στην 
εκμετάλλευση από προηγούμενη ή από όλες τις προη¬ 
γούμενες ζημιές αθροιστικά είναι μεγαλύτερο από τα 


προβλεπόμενα όρια για τη χορήγηση κρατικής ενίσχυ¬ 
σης, η πραγματογνωμοσύνη της ζημιάς, που γίνεται μετά 
το νέο ζημιογόνο αίτιο, αναφέρεται στην πραγματική κα¬ 
τάσταση που διαμορφώθηκε στην εκμετάλλευση μετά 
την προηγούμενη ζημιά. Στην περίπτωση αυτή το πόρι¬ 
σμα της πραγματογνωμοσύνης χαρακτηρίζεται σανπόρι- 
σμα νεότερης ζημιάς. 

2. Αν μέχρι το χρόνο του νέου ζημιογόνου αιτίου, δεν 
έχει διενεργηθεί πραγματογνωμοσύνη της προηγούμε¬ 
νης ή των προηγούμενων ζημιών ή έχει διενεργηθεί πραγ¬ 
ματογνωμοσύνη, αλλά το πόρισμα δεν είναι ακόμη ορι¬ 
στικό, η πραγματογνωμοσύνη αναφέρεται και συμπερι¬ 
λαμβάνει όλες τις προηγούμενες ζημιές, ώστε το πόρισμα 
που διαμορφώνεται να εκφράζει ενιαία τη συνολική ζημιά 
(πόρισμα ενιαίο αθροιστικό). 

Στη διαμόρφωση του ενιαίου αυτού αθροιστικού πορί¬ 
σματος λαμβάνεται επίσης υπόψη και η προηγούμενη ή οι 
προηγούμενες ζημιές, για τις οποίες δεν υπήρχε η υπο¬ 
χρέωση να υποβληθεί αίτηση χορήγησης ενίσχυσης, 
σύμφωνα μετις διατάξεις της παραγράφου 1 του άρθρου 
9, μέχρι το ύψος ζημιάς, που τεκμηριώνεται δικαίωμα 
κρατικής ενίσχυσης. 

Άρθρο 15 

ΑΝΑΘΕΩΡΗΣΗ ΠΟΡΙΣΜΑΤΟΣ 
ΠΡΑΓΜΑΤΟΓΝΩΜΟΣΥΝΗΣ 

1. Ο Πρόεδρος του Φορέα Ανάθεσης μπορεί σε κάθε 
βαθμό της διαδικασίας αναγνώρισης ή εκκαθάρισης της 
ζημιάς και μετά ακόμη απάτην καταβολή της κρατικής ενί¬ 
σχυσης να ασκήσει κατά την κρίση του προσφυγή για 
αναθεώρηση των πορισμάτων πραγματογνωμοσύνης, 
εφ’ όσον περιέλθουν σε γνώση του στοιχεία, επίτων οποί¬ 
ων μπορεί να θεμελιωθεί ότι, υπάρχει πλάνη ως προς τα 
στοιχεία που συνθέτουν το πόρισμα της πραγματογνω¬ 
μοσύνης. 

2. Η προσφυγή για την αναθεώρηση των πορισμάτων 
πραγματογνωμοσύνης κατατίθεται στην Κεντρική Διοίκη¬ 
ση του Φορέα Ανάθεσης μέσα σε εύλογο χρόνο από τότε 
που έγιναν γνωστά τα στοιχεία που την θεμελιώνουν. 

3. Επί της προσφυγής αποφασίζει οριστικά και τελεσί¬ 
δικα τριμελής επιτροπή, η οποία συγκροτείται από τον 
Νομάρχη και αποτελείται από δύο εκτιμητές υπαλλήλους 
του Δημοσίου ή ευρύτερου Δημοσίου Τομέα και από έναν 
εκτιμητή του Φορέα Ανάθεσης, που επιλέγεται επίσης 
από τον Νομάρχη, από πίνακα που περιλαμβάνει πέντε 
τουλάχιστον εκτιμητές υπαλλήλους του Φορέα. Η επιτρο¬ 
πή δεν δεσμεύεται από το πόρισμα πραγματογνωμοσύ¬ 
νης (εκτίμηση-επανεκτίμηση) και μπορεί να αναθεωρήσει 
οποιοδήποτε στοιχείο του πορίσματος. Γ ια τη διενέργεια 
της αναθεώρησης εφαρμόζονται ανάλογα όλες οι διατά¬ 
ξεις του κανονισμού που αφορούν στις επανεκτιμήσεις. 

4. Με βάση το πόρισμα της Επιτροπής Αναθεωρήσεως 
διενεργείται νέα εκκαθάριση της ζημιάς σύμφωνα με τις 
διατάξεις των άρθρων 18 και 19 του Κανονισμού και ή ζη¬ 
τείται από τον ενδιαφερόμενο η επιστροφή της διαφο¬ 
ράς, σε περίπτωση που έλαβε μεγαλύτερη κρατική ενί¬ 
σχυση χωρίς να τη δικαιούται (αχρεωστήτως) ή καταβάλ¬ 
λεται σ’ αυτόν τυχόν πρόσθετη κρατική ενίσχυση. 

Άρθρο 16 
ΣΥΝ ΕΚΤΙΜΗΣΗ 

Σε περίπτωση ασφάλισης της εκμετάλλευσης για τα ζη¬ 
μιογόνα αίτια που περιγράφονται στον παρόντα Κανόνι- 

σμό, μπορεί μετά από συμφωνία μεταξύ των εμπλεκόμε¬ 
νων Φορέων (ενίσχυσης και ασφάλισης), να διενεργείται 
από κοινού εκτίμηση της ζημιάς. Οι όροι της συμφωνίας 
αυτής δεν μπορεί να είναι διαφορετικοί από τις διατάξεις 
του κανονισμού αυτού. Στις περιπτώσεις αυτές η ενίσχυ¬ 
ση χορηγείται στο σύνολό της, εφόσον το άθροισμα της 
αποζημίωσης που καταβλήθηκε από τον ασφαλιστικό φο¬ 
ρέα και της οικονομικής ενίσχυσης που προβλέπεται από 
το πρόγραμμα δεν υπερβαίνει το 100% της ζημιάς, άλλως 
αυτή μειώνεται αναλογικά. 

ΚΕΦΑΛΑΙΟ ΤΕΤΑΡΤΟ 
Άρθρο 17 

Κατηγορίες Ενισχύσεων 

Οι ενισχύσεις δύνανται να αφορούν: 

1. Ενισχύσεις για ανασύσταση του Φυτικού Κεφαλαίου. 

2. Ενισχύσεις για απώλεια Φυτικής, Ζωικής και Αλιευτι¬ 
κής παραγωγής. 

3. Ενισχύσεις για την αποκατάσταση των ζημιών στο 
Πάγιο Κεφάλαιο ή αντικατάσταση του ζημιωθέντος Παγί¬ 
ου Κεφαλαίου: 

- σε γεωργοκτηνοτροφικά κτίσματα, κτίσματα υποστή¬ 
ριξης της αλιευτικής παραγωγής, δεξαμενές εκτροφής, 
θερμοκήπια, αγρούς, καπνοξηραντήρια, περιφράξεις, 
τοιχία αντιστήριξης, υποστυλώσεις αμπέλων, ακτινιδίων 
κλπ. Όσον αφορά τις πάγιες εγκαταστάσεις αλιευτικής 
παραγωγής, αυτές αφορούν μόνο εκείνες που είναι επί¬ 
σημα καταγεγραμμένες ως μέσα παραγωγής της συγκε¬ 
κριμένης εκμετάλλευσης που έχει υποστείτη ζημία. 

- σε δίκτυα άρδευσης καλλιεργειών και υδατοκαλλιερ¬ 
γειών, σωλήνες μεταφοράς νερού για άρδευση καλλιερ¬ 
γειών και εκτροφή ιχθύων ή ύδρευση ζώων, δίκτυα ελαιο- 
συλλογής, σταφιδόπανα, μέσα κάλυψης καλλιεργειών 
κλπ. 

- σε γεωργικά μηχανήματα, ηλεκτρο-μηχανολογικό, γε¬ 
ωργικό και αλιευτικό εξοπλισμό (κινητές δεξαμενές 
εκτροφής, κλπ, τα οποία αφορούν τα πεδία εφαρμογής 
του άρθρου 2 του παρόντος Κανονισμού). 

4. Ενισχύσεις για την αντικατάσταση Ζωικού Κεφαλαίου 
και πλαίσιο κυψελών 

5. Ενισχύσεις για τα αποθηκευμένα γεωργικά προϊόντα 
και ζωοτροφές που καταστράφηκαν. 

Άρθρο 18 

ΥΠΟΛΟΓΙΣΜΟΣ ΤΗΣ ΚΡΑΤΙΚΗΣ ΕΝΙΣΧΥΣΗΣ 

Ο υπολογισμός της κρατικής ενίσχυσης γίνεται μετά 
την οριστικοποίηση του πορίσματος πραγματογνωμοσύ¬ 
νης, σύμφωνα με τα προηγούμενα άρθρα του Κανονι¬ 
σμού αυτού, χωριστά για κάθε πόρισμα, ως εξής: 

α) Γιατο Πάγιο Κεφάλαιο 

ορίζεται μέχρι το 70% της δαπάνης ανακατασκευής, 
επισκευής ή αντικατάστασης και σε κάθε περίπτωση δεν 
μπορεί να υπερβαίνει το ποσό, που έχει υπολογισθεί ως 
ανώτατο όριο ενίσχυσης με την οριστικοποίηση του πορί¬ 
σματος. 

β) Για το Φυτικό Κεφάλαιο 

βΐ) για την αποκατάσταση ή ανασύσταση του Φυτικού 
Κεφαλαίου ορίζεται μέχρι το 100% των απαιτουμένων και 
διαπιστωμένων δαπανών. 

β2) χορηγείται συμπληρωματική ενίσχυση για την απώ¬ 
λεια παραγωγής, εξαιτίαςτης ανασύστασης του Φυτικού 
Κεφαλαίου, σε μία ή περισσότερες ετήσιες δόσεις, ανά¬ 
λογα με την ένταση της ζημιάς. 


γ) Γ ια το Ζωικό Κεφάλαιο 

χορηγείται οικονομική ενίσχυση μέχρι το 80% της δια¬ 
πιστωμένης δαπάνης αντικατάστασης με ίσης αξίας Ζωι¬ 
κό Κεφάλαιο. Σε περίπτωση, που λόγω αδυναμίας ή εξαι- 
τίας αντικειμενικών δυσκολιών είναι αδύνατη η αντικατά¬ 
σταση με ίσης αξίας ζώα, θα χορηγείται μέχρι το 80% της 
αξίας των αγορασθέντων ζώων (τιμολόγια αγοράς) και η 
οποία δεν θα ξεπερνά την ανώτατη ενίσχυση, όπως αυτή 
καθορίζεται στο οριστικό πόρισμα. 

δ) Για τα Αποθηκευμένα Γεωργικά Προϊόντα και τις Ζω¬ 
οτροφές 

δΐ) προερχόμενα από αγορά, που αποδεδειγμένα προ¬ 
ορίζονται για την άσκηση της γεωργικής δραστηριότητας 
(π.χ. σπόροι, ζωοτροφές), η ενίσχυση ορίζεται μέχρι το 
60% της αξίας της αγοράς των Αποθηκευμένων Γεωργι¬ 
κών Προϊόντων και των Ζωοτροφών. 

δ2) προερχόμενα αποδεδειγμένα εξ ιδίας παραγωγής, 
η ενίσχυση ορίζεται όπως στην περίπτωση ε που ακολου¬ 
θεί. 

ε) Γιατη Φυτική και Ζωική Παραγωγή 
ορίζεται σε ποσοστό μέχρι το 50% της Ακαθάριστης 
Αξίας της Απωλεσθείσας Παραγωγής, ως εξής: 
\Οίκονομίκή Ενίσχυση = 0,5 X Αξία Απωλεσθείσας Παραγωγής\ 

Η Αξίας της Απωλεσθείσας Παραγωγής θα προσδιορί¬ 
ζεται με βάση τον ακόλουθο τύπο: 

ΑΑΠ=ΜΑΠΑ χ ΜΤΠΑ - ΑΕΖχΜΤΕΖ 

Όπου: 

ΑΑΠ = Αξία Απωλεσθείσας Παραγωγής 
ΜΑΠΑ = Μέση απόδοση περιόδου αναφοράς (Αποδό¬ 
σεις τριετίας) 

ΜΤΠΑ = Μέση τιμή ίδιας περιόδου αναφοράς 
ΑΕΖ = Απόδοση έτους ζημιάς 
ΜΤΕΖ =Μέση Τιμή έτους ζημιάς 
Οι μέσες τιμές και οι μέσες αποδόσεις προκύπτουν από 
τα επίσημα στατιστικά στοιχεία της χώρας, 
στ) Γ ια την Αλιευτική παραγωγή 
ορίζεται σε ποσοστό μέχρι το 50% της Ακαθάριστης 
Αξίας της Απωλεσθείσας Παραγωγής, προσαυξανόμενη 
κατά 10% για την μερική κάλυψη αγοράς γόνου για τον 
εμπλουτισμό της εκμετάλλευσης και την επανεκκίνηση 
της παραγωγής: 

\Οίκονομίκή Ενίσχυση = 0,6 X Αξία Απωλεσθείσας Παραγωγής\ 

Η Αξίας της Απωλεσθείσας Παραγωγής θα προσδιορί¬ 
ζεται με βάση τον ακόλουθο τύπο: 

ΑΑΠ=ΜΑΠΑ χ ΜΤΠΑ - ΑΕΖχΜΤΕΖ 

Όπου: 

ΑΑΠ = Αξία Απωλεσθείσας Παραγωγής (σε€) 

ΜΑΠΑ = Μέση Απόδοση Περιόδου Αναφοράς (Αποδό¬ 
σεις τριετίας, σε κιλά) 

ΜΤΠΑ = Μέση τιμή ίδιας περιόδου αναφοράς (σε €) 
ΑΕΖ = Απόδοση Έτους Ζημίας (σε κιλά) 

ΜΤΕΖ = Μέση Τιμή Έτους Ζημίας (σε €) 

Οι μέσες τιμές πώλησης θα προκύπτουν είτε από τα επί¬ 
σημα στατιστικά στοιχεία ιχθυοσκαλών που βρίσκονται 
στην περιοχή της ζημιωθείσας εκμετάλλευσης είτε από 
επίσημα στατιστικά της περιοχής. Οι μέσες αποδόσεις θα 
προκύπτουν αποκλειστικά από τα επίσημα λογιστικά στοι¬ 
χεία του δικαιούχου της εκμετάλλευσης. 

Ειδικά όσον αφορά τις μονοετείς, διετείς και τριετείς 
συμβάσεις ενοικίασης αλιευτικών εκμεταλλεύσεων για 

τις οποίες προφανώς δεν υφίσταται περίοδος αναφοράς 
του τελευταίου δικαιούχου, ο υπολογισμός της μέσης 
απόδοσης περιόδου αναφοράς μπορεί να βασίζεται είτε 
στη μέση απόδοση παρελθούσηςτριετίας σύμφωνα μετά 
προβλεπόμενα στο Άρθρο 3 και που αφορούν προγενέ¬ 
στερο ενοικιαστή της εκμετάλλευσης είτε τη μέση ζημία 
που εκτιμήθηκε στην ευρύτερη περιοχή, με κύριο γνώμο¬ 
να την αποφυγή υπεραντιστάθμισης. 

Άρθρο 19 

ΕΆΕΓΧΟΣ ΑΠΟΚΑΤΑΣΤΑΣΗΣ 

Όσοι κατά τα προηγούμενα έχουν κριθεί δικαιούχοι 
κρατικής ενίσχυσης για ανασύσταση Φυτικού Κεφαλαίου, 
αντικατάσταση Ζωικού Κεφαλαίου και αποκατάσταση ζη¬ 
μιών Παγίου Κεφαλαίου, και προκειμένου να τους κατα¬ 
βληθούν οι αντίστοιχες οικονομικές ενισχύσεις οφείλουν: 

Α. να προβούν στην αποκατάσταση/ ανασύσταση/αντι- 
κατάσταση των ζημιών τους, σε χρονικό διάστημα μέχρι 
και 2 χρόνια από την ημερομηνία έκδοσης της σχετικής 
ΚΥΑ, εκτός ειδικών, τεκμηριωμένων περιπτώσεων, όπου 
μπορεί η αποκατάσταση να συντελεσθεί εντός 3 χρόνων 
π.χ. προσβολή από νηματώδεις. 

Β. να υποβάλλουν, κατά περίπτωση, τα παρακάτω: 

α) Για αποκατάσταση ζημιών στο Πάγιο Κεφάλαιο - Έγ¬ 
γειο κεφάλαιο 

αι) «Αίτηση-Υπεύθυνη Δήλωση αποκατάστασης ζη¬ 
μιών» σε ειδικό έντυπο που θα καθορίζεται από το Φορέα 
Ανάθεσης, μετά την αποκατάσταση των ζημιών και με την 
οποία ζητείται ο έλεγχος των εργασιών αποκατάστασης, 
προκειμένου να χορηγηθεί η σχετική ενίσχυση. 

α 2 ) Πρωτότυπα εξοφλημένα τιμολόγια αγοράς ανταλ- 
λακτικών-υλικών και αγοράς ειδών γεωργικού και μηχα¬ 
νολογικού εξοπλισμού για αντικατάσταση των κατε¬ 
στραμμένων, δελτία αποστολής υλικών, δελτία παροχής 
υπηρεσιών (τεχνίτες), ό,τι δηλαδή περιλαμβάνεται στον 
Κώδικα Βιβλίων και Στοιχείων (Κ.Β.Σ.) (περιπτώσεις αγρο¬ 
τών, κλπ.). Σημειώνεται ότι: 

- Σε περιπτώσεις εισαγομένων μηχανημάτων ή εξοπλι¬ 
σμού (π.χ. τρακτέρ, υλικών θερμοκήπιων κλπ) απαιτείται 
τα σχετικά παραστατικά να είναι επίσημα μεταφρασμένα 
στην Ελληνική από το Υπουργείο Εξωτερικών ή το Ελλη¬ 
νικό Προξενείο της χώρας που προέρχονται ή άλλο αρ¬ 
μόδιο όργανο. 

- Όσοι δικαιούχοι υποχρεούνται από τον Κ.Β.Σ. να τη¬ 
ρούν τα πρωτότυπα παραστατικά στο αρχείο τους, τότε 
θα υποβάλουν στο αρμόδιο Υποκατάστημα του Φορέα 
Ανάθεσης το πρωτότυπο και ένα (1) αντίγραφο. Η υπηρε¬ 
σία θα θεωρείτο ένα και μοναδικό αντίγραφο, έκτου πρω¬ 
τοτύπου, σφραγίζοντας και τα δύο με ειδική σφραγίδα με 
την ένδειξη έγινε χρήση για λήψη κρατικής ενίσχυσης 
(Απόφαση ... Ημερομηνία ....). Στη συνέχεια το σφραγι¬ 
σμένο και θεωρημένο πρωτότυπο επιστρέφεται στο δι¬ 
καιούχο και το επίσης θεωρημένο και σφραγισμένο αντί¬ 
γραφο παραμένει στο αρχείο της Υπηρεσίας. 

- Όσοι δικαιούχοι δεν υποχρεούνται να τηρούν τα πρω¬ 
τότυπα στο αρχείο τους, τότε τα υποβάλουν στο αρμόδιο 
Υποκατάστημα του Φορέα Ανάθεσης, που επίσης τα 
σφραγίζει ότι χρηματοδοτήθηκαν από το συγκεκριμένο 
πρόγραμμα και τα τηρεί στο αρχείο του. 

α3) Τα νόμιμα δικαιολογητικά, που προβλέπονται από 
την Ελληνική Νομοθεσία για την ανέγερση, επισκευή ή 
ανακατασκευή και λειτουργία των γεωργοκτηνοτροφι- 
κών κτισμάτων που ζημιώθηκαν. 


Στις περιπτώσεις, που η αποκατάσταση της ζημιάς έγι¬ 
νε από μη συνήθη ή πολυτελή υλικά, η δαπάνη αποκατά¬ 
στασης της ζημιάς θα υπολογίζεται με βάση τη δαπάνη 
που θα απαιτείτο εάν η αποκατάσταση γινόταν με απλά 
σύγχρονα υλικά. 

Στις περιπτώσεις, που η αποκατάσταση της ζημιάς στο 
έγγειο κεφάλαιο είναι μόνιμη και μη επιδιορθώσιμη, να δί¬ 
δεται η δυνατότητα στο δικαιούχο να αντικαθιστά το κτή¬ 
μα του με αγορά νέου, στην τιμή της αντικειμενικής αξίας 
του καταστραφέντος. 

β) Γ ια ανασύσταση Φυτικού Κεφαλαίου: 

βι) «Αίτηση-Υπεύθυνη Δήλωση αποκατάστασης ζη¬ 
μιών» σε ειδικό έντυπο που θα καθορίζεται από το Φορέα 
Ανάθεσης, μετά την αποκατάσταση των ζημιών και με την 
οποία ζητείται ο έλεγχος των εργασιών αποκατάστασης 
προκειμένου να χορηγηθεί η ενίσχυση. 

β 2 ) Πρωτότυπα εξοφλημένα τιμολόγια συνοδευόμενα 
από δελτία αποστολήςτων υλικών, δενδρυλλίων που αγο¬ 
ράσθηκαν από αναγνωρισμένους φυτωριούχους, κλπ., 
καθώς και δελτία παροχής υπηρεσιών, που θα αποδει- 
κνύουν τις δαπάνες εργασιών που έγιναν (απομάκρυνση 
κλάδων και ριζών, βαθιά άροση, κλπ) ή μηχανημάτων που 
χρησιμοποιήθηκαν, σύμφωνα με τον Κώδικα Βιβλίων και 
Στοιχείων (ΚΒΣ) του Υπ. Οικονομικών. 

Στα εν λόγω τιμολόγια ή στα δελτία παροχής υπηρεσιών 
πρέπει απαραίτητα να αναγράφονται και τα εξής στοι¬ 
χεία: 

- Ονομασία εκδότη-Επιχείρησης, 

- Ονοματεπώνυμο αγοραστή, 

- Αριθμός και είδος αγοραζόμενου προϊόντος ή το είδος 
της υπηρεσίας, 

- Η αξία των αγοραζομένων ειδών και ξεχωριστά ο αντί¬ 
στοιχος ΦΠΑ που το βαρύνει, 

- Η ημερομηνία έκδοσης και εξόφλησης 

Σε περιπτώσεις αγοράς φυτικού υλικού ή παροχής υπη¬ 
ρεσιών από αγρότες θα προσκομίζονται τα παραστατικά, 
που προβλέπει ο ΚΒΣ. 

β3) Σε περιπτώσεις χρησιμοποίησης δενδρυλλίων εξ 
ιδίας παραγωγής ο ενδιαφερόμενος παραγωγός θα προ¬ 
σκομίζει υπεύθυνη δήλωση του Ν. 1599/86, στην οποία θα 
δηλώνεται ότι τα δενδρύλλια είναι δικής του παραγωγής, 
καθώς και βεβαίωση της αρμόδιας υπηρεσίας, στην 
οποία θα βεβαιώνεται ότι τα δενδρύλλια αυτά είναι κα¬ 
τάλληλα από φυτοϋγειονομικής πλευράς και ποικιλίες, 
που έχουν καθορισθεί από τη Δ/νση Γεωργίας ως κατάλ¬ 
ληλες για την περιοχή. 

β4) Για όσες από τις παραπάνω εργασίες γίνονται προ¬ 
σωπικά από τον ενδιαφερόμενο ή τα μέλη της οικογένει- 
άς του και αφορούν στην ανασύσταση του φυτικού κεφα¬ 
λαίου και μόνο, θα αναφέρεται η εκτέλεσή τους στην «Αί¬ 
τηση-Υπεύθυνη Δήλωση» του δικαιούχου και θα 
επιβεβαιώνεται αυτή από την Επιτροπή ελέγχου της απο¬ 
κατάστασης των ζημιών. 

Οι απαιτούμενες εργασίες ανά είδος καλλιέργειας, κα¬ 
τηγορία ζημιάς, μορφή εργασίας, ανά δένδρο ή στρέμμα 
και το κόστος εργασίας για την κάθε περίπτωση θα καθο¬ 
ρίζονται από την ΚΣΕ. 

Οι ενδεικνυόμενες ποικιλίες των νέων δενδρυλλίων ή 
των εμβολίων, για την ανασύσταση με το ίδιο είδος που 
ζημιώθηκε, στις περιπτώσεις της επαναφύτευσης ή του 
εμβολιασμού, καθώς και η παροχή των απαραίτητων οδη¬ 
γιών στους παραγωγούς για τη διαμόρφωση του σχήμα¬ 
τος της νέας φυτείας και την εφαρμογή των κατάλληλων 

καλλιεργητικών φροντίδων για τη βελτίωση των παραγό- 
μενων προϊόντων γίνεται από τη Δ/νση Γεωργίας ή Αγρο¬ 
τικής Ανάπτυξης, η οποία έχει τις σχετικές αποφάσεις, 
όπου υπάρχουν, για τις ενδεικνυόμενες στην περιοχή 
τους ποικιλίες. 

Διευκρινίζεται ότι οι παραγωγοί που έχουν υποστεί σο¬ 
βαρές ζημιές στο φυτικό τους κεφάλαιο μπορούν να 
εφαρμόσουν οποιοδήποτε είδος ανασύστασης, που θα 
τους διευκολύνει στις μετέπειτα εργασίες τους, αλλά θα 
λάβουν τις ενισχύσεις, που προβλέπονται για το είδος της 
ανασύστασης, στο οποίο θα έπρεπε να προβούν εξαιτίας 
της ζημιάς που έπαθαν βάσει του πορίσματος πραγματο¬ 
γνωμοσύνης του Φορέα Ανάθεσης και του πρακτικού 
αποκατάστασης της Επιτροπής ελέγχου της ανασύστα¬ 
σης της ζημιάς τους. 

Οι εργασίες για την ανασύσταση του ζημιωθέντος φυτι¬ 
κού κεφαλαίου πρέπει: α) να γίνουντην κατάλληλη εποχή, 
σύμφωνα με τις οδηγίες της Δ/νσης Γεωργίας ή Αγροτι¬ 
κής Ανάπτυξης για να μην υπάρχουν αποτυχίες και β) να 
ολοκληρωθούν το συντομότερο δυνατόν (Άρθρο 6 του 
παρόντος Κανονισμού). 

γ) Για την αντικατάσταση του Ζωικού Κεφαλαίου: 

γι) «Αίτηση-Υπεύθυνη Δήλωση αντικατάστασης Ζωικού 
Κεφαλαίου» σε ειδικό έντυπο που θα καθορίζεται από το 
Φορέα Ανάθεσης, μετά την αντικατάσταση του Ζωικού 
Κεφαλαίου και με την οποία ζητείται ο έλεγχος της πραγ- 
ματοποιηθείσης αντικατάστασης προκειμένου να χορη¬ 
γηθείς ενίσχυση. 

γ 2 ) Τιμολόγια αγοράς ζώων και ελλείψει αυτών, λόγω 
αντικειμενικών δυσκολιών, οποιοδήποτε αποδεικτικό 
στοιχείο αποδεικνύειτην αγορά Ζωικού Κεφαλαίου προς 
αντικατάσταση του απωλεσθέντος (απόδειξη, υπεύθυνη 
δήλωση). 

Αγοραπωλησίες μεταξύ συγγενών 1 ου και 2 ου βαθμού 
συγγένειας δεν λαμβάνονται υπόψη για κρατική ενίσχυση 
των πληγέντων. 

γ3) Τα απαραίτητα δικαιολογητικά για τον έλεγχο σή¬ 
μανσης. 

γ4) Βεβαίωση από τη Δ/νση Κτηνιατρικής του Νομού 
στον οποίο ασκείται η εκμετάλλευση, ότι το Ζωικό Κεφά¬ 
λαιο που αγοράσθηκε για την αντικατάσταση είναι απαλ¬ 
λαγμένο από μεταδοτικές ασθένειες. 

Η αντικατάσταση θα γίνεται με το ίδιο ζωικό είδος και με 
φυλές που θα ανταποκρίνονται στις κλιματολογικές ή 
εδαφολογικές συνθήκες της περιοχής. 

δ) Γ ια τα Αποθηκευμένα Γ εωργικά Προϊόντα και τις Ζω¬ 
οτροφές εξ αγοράς: 

δι) Υποβολή «Αίτησης-Υπεύθυνης Δήλωσης», με την 
οποία συνυποβάλλονται τα παραστατικά αγοράς (τιμολό¬ 
για, αποδείξεις αγοράς, κλπ) με τις ποσότητες των προϊ¬ 
όντων, το είδος αυτών και με ημερομηνία αγοράς οπωσ¬ 
δήποτε προγενέστερης της ζημιάς. 

Αγοραπωλησίες μεταξύ συγγενών 1ου και 2ου βαθμού 
συγγένειας δεν λαμβάνονται υπόψη για ενίσχυση των 
πληγέντων. 

Η διαπίστωση αποκατάστασης της ζημιάς θα γίνεται 
από υπάλληλο του Φορέα Ανάθεσης ή από Επιτροπή, 
όπου αυτό κρίνεται αναγκαίο, που θα αποτελείται από 
έναν υπάλληλο του Φορέα Ανάθεσης και έναν της Δ/νσης 
Γ εωργίας ή Αγροτικής Ανάπτυξης ή δύο υπαλλήλους του 
Φορέα Ανάθεσης. Οιυπάλληλοιτου Φορέα Ανάθεσης ή οι 
επιτροπές, που αναφέρονται παραπάνω, θα προβαίνουν 
στην διαπίστωση της ανασύστασης του Φυτικού Κεφα¬ 


λαίου, της αντικατάστασηςτου Ζωικού Κεφαλαίου καιτης 
επισκευής ή ανακατασκευής γεωργο-κτηνοτροφικών κτι- 
σμάτων και θερμοκηπίων. 

Μετά την ολοκλήρωση των ελέγχων συ ντάσσονται πρα¬ 
κτικά βεβαίωσης αποκατάστασης σε ειδικά έντυπα κατά 
περίπτωση. Στα πρακτικά βεβαίωσης αποκατάστασης κα¬ 
ταγράφεται το είδος της ανασύστασης καθώς και λεπτο¬ 
μερής περιγραφή των εργασιών, που δεν πραγματοποιή¬ 
θηκαν από τις προβλεπόμενες στο είδος ανασύστασης 
οπότε και βεβαιώνεται στην περίπτωση αυτή και το νέο 
ποσό της ενίσχυσης. 

Όλα τα παραπάνω δικαιολογητικά (τιμολόγια, αποδεί¬ 
ξεις, δελτία αποστολής, κλπ.) θα υποβάλλονται από τους 
ενδιαφερομένους στα αρμόδια Περιφερειακά Υποκατα¬ 
στήματα του Φορέα Ανάθεσης (με συστημένη επιστολή ή 
μέσω του Ανταποκριτή του Φορέα Ανάθεσης) και θα 
σφραγίζονται με την ένδειξη ότι, έγινε χρήση για λήψη 
κρατικής ενίσχυσης. 

Άρθρο 20 

ΚΑΤΑΒΟΛΗ ΚΡΑΤΙΚΩΝ ΕΝΙΣΧΥΣΕΩΝ 

Ο αρμόδιος Υπουργός Γ εωργίας, με απόφασή του μπο¬ 
ρεί να καθορίζει: 

• Το μέγιστο αριθμό ανασυσταβέντων δένδρων και 
στρεμμάτων και αποκατασταθέντων ζώων που θα ενισχυ- 
θούν κατά εκμετάλλευση 

• Το ανώτατο και κατώτατο ποσό ενίσχυσης κατά δρα¬ 
στηριότητα και δικαιούχο, στο πλαίσιο των όρων και πε¬ 
ριορισμών του παρόντος Κανονισμού. (Το ανώτατο όριο 
καθορίζεται στο οικογενειακό εισόδημα). 

• Την κλίμακα κατηγοριοποίησης (συντελεστές) των 
χορηγούμενων ενισχύσεων (ανασύστασης και συμπλή¬ 
ρωσης απώλειας παραγωγής, αποκατάστασης, αντικα¬ 
τάστασης) 

• Κατηγορίες προϊόντων που υπάγονται στην απώλεια 
της φυτικής, κτηνοτροφικής και αλιευτικής παραγωγής 

• Οποιαδήποτε λεπτομέρεια εφαρμογής του παρόντος 
Κανονισμού 

Σε εξαιρετικές περιπτώσεις μπορεί να χορηγηθεί προ¬ 
καταβολή έναντι των δικαιουμένων κρατικών ενισχύσεων 
στους δικαιούχους, για να μπορέσουν να συνεχίσουν την 
παραγωγική τους δραστηριότητα, εφόσον διαπιστωμένα 
βρίσκεται σε εξέλιξη η αποκατάσταση των ζημιών τους. 

Σε περίπτωση εξαιρετικά μεγάλων ζημιών, οι οποίες δεν 
μπορούν να καλυφθούν με τα ποσά που έχουν προϋπο¬ 
λογιστεί ή όταν συντρέχουν άλλοι ειδικοί λόγοι, κυρίως 
τεχνικές δυσχέρειες διενέργειας εξατομικευμένων εκτι¬ 
μήσεων λόγω της φύσης του αντικειμένου, απλούστευση 
και συντόμευση των διαδικασιών λόγω της ομοιογένειας 
των ζημιών και του χρόνου εκτίμησης, μπορεί κατά πα¬ 
ρέκκλιση της τυπικής διαδικασίας που ορίζεται με τις δια¬ 
τάξεις του Κανονισμού, να εισηγείταιτο Διοικητικό Συμ¬ 
βούλιο του Φορέα Ανάθεσης προς τον αρμόδιο Υπουργό, 

ή 

1. σύμμετρη ποσοστιαία μείωση των ποσών κρατικής 
ενίσχυσης, που προβλέπονται από τον παρόντα Κανονι¬ 
σμό ή 

2. διενέργεια συνολικής εκτίμησης της ζημιάς κατ’ εί¬ 
δος εκμετάλλευσης και γεωγραφικής ζώνης, που επλήγη, 
από Επιτροπή η οποία αποτελείται από τρεις (3) τουλάχι¬ 
στον εκτιμητές που θα ορίζονται από το Φορέα Ανάθεσης. 
Η συνολική αυτή εκτίμηση αφορά σε όλες τις εκμεταλ- 
λεύσεις της γεωγραφικής ζώνης, που επλήγη, κατά είδος, 

εκτός εκείνων που ρητά αναφέρονται και εξαιρούνται στο 
πρακτικό πραγματογνωμοσύνης. Το πόρισμα της Επιτρο¬ 
πής αυτής δεσμεύει τόσο το Φορέα Ανάθεσης όσο και 
τους ενδιαφερομένους και είναι οριστικό και αμετάκλητο. 
Με βάση το πόρισμα της κατά τα παραπάνω συνολικής 
αυτής εκτίμησης, ο Υπουργός Γεωργίας με απόφασή του 
ορίζει το ύψος της κρατικής ενίσχυσης καιτοντρόπο δια¬ 
νομής του στους δικαιούχους και κάθε σχετική αναγκαία 
λεπτομέρεια. Κατά του πορίσματος αυτού δεν επιτρέπε¬ 
ται υποβολή αίτησης επανεκτίμησης. 

Οι ενισχύσεις υπόκεινται σε κρατήσεις, όπως αυτές κα¬ 
θορίζονται αρμοδίως και καταβάλλονται από τον Φορέα 
Ανάθεσης σε πίστωση τραπεζικών λογαριασμών, που δη¬ 
λώνουν οι δικαιούχοι. Στις περιπτώσεις ενισχύσεων που 
υπάρχει κοινοτική συμμετοχή δεν θα γίνεται καμία παρα¬ 
κράτηση. 

Άρθρο 21 

ΥΠΟΧΡΕΩΣΕΙΣ ΔΙΚΑΙΟΥΧΩΝ 

1. Οι δικαιούχοι των κρατικών ενισχύσεων υποχρεού- 
νται να αποδέχονται κάθε έλεγχο από τις αρμόδιες εθνι¬ 
κές ή κοινοτικές αρχές και να δηλώσουν ότι έλαβαν γνώ¬ 
ση των πιο πάνω όρων και προϋποθέσεων καθώς και των 
κυρώσεων από τη μη τήρησή τους. 

2. Για όλες τις αναφερόμενες ζημιωθείσες εκμεταλλεύ¬ 
σεις ή δραστηριότητες, για τις οποίες έχει υποβληθεί αί¬ 
τηση χορήγησης κρατικής ενίσχυσης, θα δηλώνεται με 
Υπεύθυνη Δήλωση από το δικαιούχο εάν έχει ασφαλισθεί 
ή όχι σε οποιονδήποτε ασφαλιστικό φορέα. Στις περιπτώ¬ 
σεις που οι δικαιούχοι είχαν ασφαλισθεί σε ασφαλιστικό 
φορέα, τότε η κρατική ενίσχυση, που προβλέπεται από 
τον παρόντα Κανονισμό χορηγείται στο σύνολό της, εφό¬ 
σον το άθροισμα της ενίσχυσης, που καταβλήθηκε από 
τον ασφαλιστικό φορέα και της κρατικής ενίσχυσης, που 
προβλέπεται δεν υπερβαίνει το 100% της ζημιάς, άλλως 
αυτή μειώνεται αναλογικά. 

3. Σε περίπτωση, που οι δικαιούχοι δεν τηρήσουν κά¬ 
ποιον από τους όρους ή δηλώσουν ψευδή στοιχεία, υπο- 
χρεούνται να επιστρέψουν εντόκως τα καταβληθέντα πο¬ 
σά σύμφωνα με τις διατάξεις του Ν.Δ. 356/74 «περί κώδι- 
κος εισπράξεως Δημοσίων εσόδων» και την ΚΥΑ 907/2003 
«Ανάκτηση αχρεωστήτως και παρανόμως καταβληθέ- 
ντων ποσών, στο πλαίσιο του Γ ΚΠΣ», όπως κάθε φορά 
ισχύουν. 

4. Σε περίπτωση, που δικαιούχοι παραγωγοί έλαβαν 
προκαταβολή έναντι των τελικών ενισχύσεων και διαπι¬ 
στωθεί κατά τη μηχανογραφική εκκαθάριση της δηλωθεί- 
σας ζημιάς ότι, το ποσό της προκαταβολής που έλαβαν 
υπερβαίνει το ποσό που δικαιούνται συνολικά, είναι υπο¬ 
χρεωμένοι να επιστρέφουν στο λογαριασμό του Φορέα 
Ανάθεσης τη διαφορά του ποσού, ως αχρεωστήτως κα- 
ταβληθείσα. 

5. Οι ενισχυθέντες παραγωγοί υποχρεούνται να διατη¬ 
ρήσουν: 

α) τα ανασυσταθέντα καρποφόρα δένδρα, αμπέλια και 
ακτινίδια για μια συνεχή πενταετία, 

β) τις ανασυσταθείσες πολυετείς καλλιέργειες για μια 
τουλάχιστον τριετία, 

γ) τα επισκευασθέντα ή ανακατασκευασθέντα γεωργο- 
κτηνοτροφικά κτίσματα τουλάχιστον για μια συνεχή δε¬ 
καετία και μηχανήματα-μηχανολογικό εξοπλισμό τουλά¬ 
χιστον για μία συνεχή πενταετία, 


δ) τη δραστηριότητά τους για τουλάχιστον μία συνεχή 
τριετία, στις περιπτώσεις αντικατάστασης Ζωικού Κεφα¬ 
λαίου καιπλαισιοκυψελών. 

Για όλεςτις παραπάνω περιπτώσεις, ως αφετηρία έναρ¬ 
ξης των χρονικών υποχρεώσεων θα θεωρείται η βεβαιω- 
θείσα από τα αρμόδια όργανα ημερομηνία ελέγχου της 
αποκατάστασης/ανασύστασης. 

6. Μετά την έγκριση της χορήγησης κρατικών ενισχύ¬ 
σεων για την αποκατάσταση των ζημιών στο Φυτικό και 
Πάγιο Κεφάλαιο, ο παραγωγός υποχρεούται σε χρονικό 
διάστημα ενός έτους (από την κοινοποίηση του πορίσμα¬ 
τος) να αρχίσει την αποκατάσταση των ζημιών, διαφορε¬ 
τικά αποκλείεται από τη χορήγηση της εγκριθείσας κρα¬ 
τικής ενίσχυσης. 

7. Οι κληρονόμοι θανόντος δικαιούχου, κατά τη διαδι¬ 
κασία καταβολής των κρατικών ενισχύσεων και προκειμέ- 
νου να τύχουν των εγκριθεισών ενισχύσεων, υποχρεού- 
νται να προσκομίσουν τα προβλεπόμενα δικαιολογητικά 
σε συνδυασμό με τις διατάξεις του παρόντος Κανονι¬ 
σμού. 

8. Σε περίπτωση αλλαγής του προσώπου που ασκεί τη 
γεωργική εκμετάλλευση, δικαιούχος της κρατικής ενί¬ 
σχυσης είναι εκείνος που ήταν εκμεταλλευτής την ημέρα 
που συνέβη η ζημιά. 

Άρθρο 22 

Σύνταξη Ετήσιων Εκθέσεων 

Κάθε έτος συντάσσονται Εκθέσεις για την πορεία χο¬ 
ρήγησης των κρατικών ενισχύσεων, οι οποίες αποστέλ- 
λονται αρμοδίως και στην Επιτροπή. 

ΚΕΦΑΛΑΙΟ ΠΕΜΠΤΟ 

Ανάκληση αίτησης χορήγησης ενίσχυσης - αίτησης 
επανεκτίμησης 

Ατέλειες - Έξοδα Οργάνων Καταγραφής και Διαπίστω¬ 
σης Ζημιών 

Άρθρο 23 

ΑΝΑΚΛΗΣΗ ΔΗΛΩΣΗΣ ΖΗΜΙΑΣ - 
ΑΙΤΗΣΗΣ ΕΠΑΝΕΚΤΙΜΗΣΗΣ 

1. Ο αϊτών έχει δικαίωμα να ανακαλέσει την αίτηση χο¬ 
ρήγησης ενίσχυσης που υπέβαλε σύμφωνα με το άρθρο 
9 του Κανονισμού, με αίτησή του, την οποία πρέπει ή να 
την υποβάλει στον Ανταποκριτή του Φορέα Ανάθεσης μέ- 
χριτηνπροηγούμενη εργάσιμη ημέρα της εκτίμησης ή να 
την καταθέσει στον εκτιμητή, πριν όμως διενεργηθεί η 
εκτίμηση. 

2. Σε περίπτωση ανάκλησης της αίτησης χορήγησης 
ενίσχυσης, ο ενδιαφερόμενος θεωρείται ότι, παραιτήθη¬ 
κε από κάθε δικαίωμα για κρατική ενίσχυση της τυχόν ζη¬ 
μιάς που προξενήθηκε στην εκμετάλλευσή του. 

3.0 ενδιαφερόμενος έχει δικαίωμα να ζητήσει να μη διε¬ 
νεργηθεί η επανεκτίμηση που ζήτησε, υποβάλλοντας 
σχετική αίτηση όπως παραπάνω, για την αποδοχή της 
οποίας αποφασίζουν μόνο οι επανεκτιμητές κατά την κρί¬ 
ση τους. 

Άρθρο 24 

ΑΤΕΛΕΙΕΣ 

Εκτός των προβλεπομένων τελών εκτίμησης και επανε¬ 
κτίμησης, όπως προβλέπεται στα άρθρα 9 και 13 του πα¬ 
ρόντος Κανονισμού, οι ενδιαφερόμενοι δεν καταβάλλουν 
καμιά αμοιβή ή αποζημίωση σε οποιονδήποτε για την ολο- 

κλήρωση της διαδικασίας, από τη σύνταξη της αίτησης 
χορήγησης ενίσχυσης μέχρι και την είσπραξη της κρατι¬ 
κής ενίσχυσης. 

Άρθρο 25 

ΕΞΟΔΑ ΟΡΓΑΝΩΝ ΚΑΤΑΓΡΑΦΗΣ 
ΚΑΙ ΔΙΑΠΙΣΤΩΣΗΣ ΖΗΜΙΩΝ 

Όσοι απασχολούνται με εντολή του Φορέα Ανάθεσης 
στην καταγραφή και πρόληψη των ζημιών, την επισήμαν¬ 
ση των ζημιών, τη διενέργεια πραγματογνωμοσυνών, την 
άσκηση εποπτείας, την παρακολούθηση της πορείας εξέ¬ 


λιξης των ζημιών των εκμεταλλεύσεων και τη διαπίστωση 
της αποκατάστασής τους, δικαιούνται έξοδα κίνησης και 
αποζημίωσης, όπως καθορίζονται με σχετικές Αποφάσεις 
του αρμόδιου Φορέα Ανάθεσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Φεβρουάριου 2004 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΓΕΩΡΓΙΑΣ 

ΝΙΚΟΣ ΧΡΙΣΤΟΔΟΥΛΑΚΗΣ ΓΕΩΡΓΙΟΣ ΔΡΥΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΡιΙΐρ: νννννν.θί.^Γ - θ-πΐ3ίΙ: \λ/θ 5 [Π 351 θγ @ Θ1.9Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


( 2410)597449 
( 26610 ) 89127 
( 26610 ) 89105 
( 2810 ) 396 409 
( 22510 ) 46 888 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

Για τα ΦΕΚ από 1 μέχρι 16 σελίδες σε 1 βυΐΌ, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 


• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή ΟΟ: 

Τεύχος 

Περίοδος 

Ευπο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαιΌ 

60 





Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοιπ και μέχρι 100 σελίδες σε 5 θυτο προσαυξανόμενη 
κατά 1 θυΐΌ ανά 50 σελίδες. 

Η τιμή πώλησης σε μορφή οά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυΐΌ ανά έτος. 

Τα παραπάνω οά-Γοιη διατίθενται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά: 210-9472555, ίαχ : 210-9472556 ϊηΙθΓΠθΙ : ΜΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθγπθΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυιχι ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ϊπϊθγπθϊ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































